qundao/data-zh-poetry huggingface dataset:
雪中怀祝声之
作者：蔡槃
朝代：宋

逢人常自说，家远欲归难。
身暂依莲社，心犹在杏坛。
摊书灯下读，磨剑月中看。
近日无消息，相思雨雪寒。
雪中懷祝聲之
作者：蔡槃
朝代：宋

逢人常自說，家遠欲歸難。
身暫依蓮社，心猶在杏壇。
攤書燈下讀，磨劍月中看。
近日無消息，相思雨雪寒。
自題畫像
作者：蔡樞
朝代：宋

平生陋質寫難真，畫史揮毫妙入神。
瘦似休文寧復健，寒如東野故應貧。
塵埃自笑雙蓬鬢，泡影俄驚兩幻身。
從此山林皆獨往，定無勳業上麒麟。
題武夷
作者：蔡模
朝代：宋

絕壑藤蘿貯翠烟，水聲咄咄亂峰前。
時人但說青山好，腸斷雲間雙髻仙。
题武夷
作者：蔡模
朝代：宋

绝壑藤萝贮翠烟，水声咄咄乱峰前。
时人但说青山好，肠断云间双髻仙。
和鵝湖三先生韵
作者：蔡權
朝代：宋

朱陸豪雄夙所欽，本仁祖義渾同心。
高明頓足先登岸，邃密爲山漸到岑。
易簡支離爭誚切，禪關俗學互浮沉。
撐眉拏眼來葱嶺，公論昭明在古今。
夜嘆
作者：蔡權
朝代：宋

不寐中宵發嘆歌，無聞見惡竟如何。
堪嗟歲月蹉跎久，却悔塵寰錯誤多。
事業分明卑管晏，源流直上接丘軻。
衰顔皓髮雄心在，蓄艾從今起宿疴。
夜坐
作者：蔡權
朝代：宋

露冷風高天氣清，中秋月色更分明。
捫懷永夜心同照，抱膝孤燈興自傾。
漏盡欣無塵客坐，鐘鳴恍有老仙迎。
歸來最愛天機靜，莫遣紛紛混世情。
掩扉
作者：蔡權
朝代：宋

院靜秋深晝掩扉，倦遊園圃坐忘歸。
休驚白髮催顔瘦，且看黄鸝繞樹飛。
翠竹受風生遠韵，碧梧竟夕含清暉。
此間標格誰能會，唯有孤星入少微。
自詠
作者：蔡權
朝代：宋

故居廌山東，十載去不還。
故人廬峰北，一念長周旋。
風波既渺藐，歲月空推延。
園地益新好，亭館故依然。
憶昔紫陽翁，沉醉春風前。
登覽意有會，携提筆如椽。
銀鈎並鐵畫，燦爛疑蛇蜒。
至今雕梁上，日夕生雲煙。
觸事多思遠，撫景良獨妍。
秀色可覽結，嵐光渺無邊。
斯文與斯亭，千古垂不刊。
遊西山
作者：蔡權
朝代：宋

洞天杳杳白雲低，古木叢陰路欲迷。
晝永並無人跡混，夜深惟有鳥聲啼。
雨昏草色寒侵院，風入松聲響亂溪。
隔宿尋幽心未愜，馬回山下日將西。
冷田村
作者：蔡正孙
朝代：宋

簑下清风笠下烟，一篙三板插秧船。
田家午馌行厨薄，尽在青裙两担肩。
冷田村
作者：蔡正孙
朝代：宋

蓑下清风笠下烟，一篙三板插秧船。田家午馌行厨薄，尽在青裙两担肩。
和迭山先生韵
作者：蔡正孙
朝代：宋
体裁：七言律诗

山色愁予渺渺青，平生心事杜鹃行。霜饕雪虐天终定，岁晚江空冰自清。肩上纲常千古重，眼前荣辱一毫轻。离明坤顺文箕事，此是先生素讲明。
冷田村
作者：蔡正孫
朝代：宋

簑下清風笠下煙，一篙三板插秧船。
田家午饁行厨薄，盡在青裙兩擔肩。
和疊山先生韻
作者：蔡正孫
朝代：宋

山色愁予渺渺青，平生心事杜鵑行。
霜饕雪虐天終定，歲晚江空冰自清。
肩上綱常千古重，眼前榮辱一毫輕。
離明坤順文箕事，此是先生素講明。
坐龍池觀瀑布泉
作者：蔡沆
朝代：宋

一上巍峰獨枕流，匡山爽氣爲君收。
泉飛直下三千丈，池噴奔分數百州。
浄練銀河輝映閣，煙凝碧樹吐成樓。
先師巨筆懸崖石，文物風光度幾秋。
坐龙池观瀑布泉
作者：蔡沆
朝代：宋

一上巍峰独枕流，匡山爽气为君收。泉飞直下三千丈，池喷奔分数百州。净练银河辉映阁，烟凝碧树吐成楼。先师巨笔悬崖石，文物风光度几秋。
坐龙池观瀑布泉
作者：蔡沆
朝代：宋

一上巍峰独枕流，匡山爽气为君收。
泉飞直下三千丈，池喷奔分数百州。
浄练银河辉映阁，烟凝碧树吐成楼。
先师巨笔悬崖石，文物风光度几秋。
夜行舟
作者：蔡沆
朝代：宋
体裁：五言律诗

霞晚临江岸，云深不见星。鸟栖沙篆暗，山远暮钟鸣。燃火移村色，号风晚度声。船窗迷漏鼓，独立向天明。
夜行舟
作者：蔡沆
朝代：宋

霞晚臨江岸，雲深不見星。
鳥棲沙篆暗，山遠暮鐘鳴。
燃火移村色，號風晚度聲。
船窗迷漏鼓，獨立向天明。
春日即事二首
作者：蔡沆
朝代：宋

人生何事最为亲，不看春容不识真。岸柳细摇多意思，野花初破足精神。精神识后施为别，意思到时言语新。为报同侪须急赏，莫教春去始伤春。楼上从容晓日明，春风随意动郊坰。定知有象根冲漠，未信至精惟杳冥。万化淳时春蔼蔼，一元亨处雨零零。忘言共倚栏干曲，绿满周原水满汀。
春日即事二首·其一
作者：蔡沆
朝代：宋
体裁：七言律诗

人生何事最为亲，不看春容不识真。岸柳细摇多意思，野花初破足精神。精神识后施为别，意思到时言语新。为报同侪须急赏，莫教春去始伤春。
春日即事二首·其一
作者：蔡沆
朝代：宋

人生何事最爲親，不看春容不識真。
岸柳細摇多意思，野花初破足精神。
精神識後施爲別，意思到時言語新。
爲報同儕須急賞，莫教春去始傷春。
春日即事二首·其二
作者：蔡沆
朝代：宋

楼上从容晓日明，春风随意动郊坰。定知有象根冲漠，未信至精惟杳冥。万化淳时春蔼蔼，一元亨处雨零零。忘言共倚栏干曲，绿满周原水满汀。
春日即事二首·其二
作者：蔡沆
朝代：宋

楼上从容晓日明，春风随意动郊垧。
定知有象根冲漠，未信至精惟杳冥。
万化淳时春蔼蔼，一元亨处雨零零。
忘言共倚栏干曲，绿满周原水满汀。
春日即事二首·其二
作者：蔡沆
朝代：宋

樓上從容曉日明，春風隨意動郊坰。
定知有象根沖漠，未信至精惟杳冥。
萬化淳時春藹藹，一元亨處雨零零。
忘言共倚欄干曲，綠滿周原水滿汀。
游白鹿洞
作者：蔡沆
朝代：宋
体裁：七言律诗

古洞云封山正阴，攀藤负石此登临。双峰削剑雄中外，五老当头壮古今。入室颙瞻先圣像，登台惭愧昔时心。十年梦寐今方见，终老生涯只处寻。
游西山
作者：蔡沆
朝代：宋

闻道西山胜，今朝始见山。鹤鸣双剑动，龙喷紫霄寒。人去台空古，墨灰沼未乾。紫阳招不作，登眺共谁看。
游西山
作者：蔡沆
朝代：宋

闻道西山胜，今朝始见山。
鹤鸣双剑动，龙喷紫霄寒。
人去台空古，墨灰沼未干。
紫阳招不作，登眺共谁看。
登高
作者：蔡沆
朝代：宋
体裁：七言律诗

九日登高庙阁阴，山间犬吠白云深。清秋空谷寒侵夜，绕屋幽林翠满岑。佳景随开陶令兴，雅怀犹负远公心。年来名利都抛却，唯有游观到处寻。
登高
作者：蔡沆
朝代：宋

九日登高廟閣陰，山間犬吠白雲深。
清秋空谷寒侵夜，繞屋幽林翠滿岑。
佳景隨開陶令興，雅懷猶負遠公心。
年來名利都拋却，唯有遊觀到處尋。
自咏二首
作者：蔡沆
朝代：宋

青春不可再，白发两三茎。得句非诗史，为文学雅成。愁多凭酒散，老至逐人行。开卷无相似，长吁负此生。一病观书歇，终朝药饵亲。焚香葆静性，咬菜适清神。落燕巢低屋，饥乌噪近人。觅仙难换骨，贫瘦得吾真。
自咏二首·其一
作者：蔡沆
朝代：宋

青春不可再，白发两三茎。得句非诗史，为文学雅成。愁多凭酒散，老至逐人行。开卷无相似，长吁负此生。
自咏二首·其一
作者：蔡沆
朝代：宋

青春不可再，白髮两三茎。
得句非诗史，为文学雅成。
愁多凭酒散，老至逐人行。
开卷无相似，长吁负此生。
自咏二首·其二
作者：蔡沆
朝代：宋
体裁：五言律诗

一病观书歇，终朝药饵亲。焚香葆静性，咬菜适清神。落燕巢低屋，饥乌噪近人。觅仙难换骨，贫瘦得吾真。
自詠二首·其一
作者：蔡沆
朝代：宋

青春不可再，白髮兩三莖。
得句非詩史，爲文學雅成。
愁多憑酒散，老至逐人行。
開卷無相似，長吁負此生。
自詠二首·其二
作者：蔡沆
朝代：宋

一病觀書歇，終朝藥餌親。
焚香葆靜性，咬菜適清神。
落燕巢低屋，饑烏噪近人。
覓仙難換骨，貧瘦得吾真。
遊白鹿洞
作者：蔡沆
朝代：宋

古洞雲封山正陰，攀藤負石此登臨。
雙峰削劍雄中外，五老當頭壯古今。
入室顒瞻先聖像，登臺慚愧昔時心。
十年夢寐今方見，終老生涯只處尋。
遊西山
作者：蔡沆
朝代：宋

聞道西山勝，今朝始見山。
鶴鳴雙劍動，龍噴紫霄寒。
人去臺空古，墨灰沼未乾。
紫陽招不作，登眺共誰看。
閑遊
作者：蔡沆
朝代：宋

緩步荒郊外，杖藜看耨鋤。
蓑衣蒙短褐，野飯摘殘蔬。
雨過苗花濕，雲深草樹疏。
敲門無犬吠，何處覓樵漁。
闲游
作者：蔡沆
朝代：宋
体裁：五言律诗

缓步荒郊外，杖藜看耨锄。蓑衣蒙短褐，野饭摘残蔬。雨过苗花湿，云深草树疏。敲门无犬吠，何处觅樵渔。
偶題
作者：蔡沈
朝代：宋

作書與蜀客，止爲求知音。
不料緣素絲，却與多黄金。
今情既已異，古意何由尋。
一笑陶靖節，雅趣無絃琴。
偶題三首·其一
作者：蔡沈
朝代：宋

暮年無雜慮，何事更關情。
入市非求利，居山豈爲名。
誠存心自逸，足健步常輕。
却是行遊處，春風日日生。
偶題三首·其三
作者：蔡沈
朝代：宋

日日門前路，春風與物期。
早梅紛白雪，垂柳散青絲。
把酒懷情久，吟詩遣興遲。
閑來復閑往，携策謾逶迤。
偶題三首·其二
作者：蔡沈
朝代：宋

寂寞園林迥，棲遲念慮寬。
雨聲連砌響，風色入簾寒。
義理無新得，交遊少舊懽。
梅花自疇昔，歲晚獨相看。
偶题
作者：蔡沈
朝代：宋

作书与蜀客，止为求知音。不料缘素丝，却与多黄金。今情既已异，古意何由寻。一笑陶靖节，雅趣无弦琴。
偶题
作者：蔡沈
朝代：宋

作书与蜀客，止为求知音。
不料缘素丝，却与多黄金。
今情既已异，古意何由寻。
一笑陶靖节，雅趣无絃琴。
偶题三首
作者：蔡沈
朝代：宋

暮年无杂虑，何事更关情。入市非求利，居山岂为名。诚存心自逸，足健步常轻。却是行游处，春风日日生。寂寞园林迥，栖迟念虑宽。雨声连砌响，风色入帘寒。义理无新得，交游少旧欢。梅花自畴昔，岁晚独相看。日日门前路，春风与物期。早梅纷白雪，垂柳散青丝。把酒怀情久，吟诗遣兴迟。闲来复闲往，携策谩逶迤。
偶题三首·其一
作者：蔡沈
朝代：宋
体裁：五言律诗

暮年无杂虑，何事更关情。入市非求利，居山岂为名。诚存心自逸，足健步常轻。却是行游处，春风日日生。
偶题三首·其三
作者：蔡沈
朝代：宋

日日门前路，春风与物期。早梅纷白雪，垂柳散青丝。把酒怀情久，吟诗遣兴迟。闲来复闲往，携策谩逶迤。
偶题三首·其三
作者：蔡沈
朝代：宋

日日门前路，春风与物期。
早梅纷白雪，垂柳散青丝。
把酒怀情久，吟诗遣兴迟。
闲来復闲往，携策谩逶迤。
偶题三首·其二
作者：蔡沈
朝代：宋

寂寞园林迥，栖迟念虑宽。
雨声连砌响，风色入帘寒。
义理无新得，交游少旧懽。
梅花自畴昔，岁晚独相看。
偶题三首·其二
作者：蔡沈
朝代：宋

寂寞园林迥，栖迟念虑宽。雨声连砌响，风色入帘寒。义理无新得，交游少旧欢。梅花自畴昔，岁晚独相看。
刘子野携诸名公诗轴见过为书其后
作者：蔡沈
朝代：宋
体裁：五言律诗

畏暑懒出户，息心聊罢诗。诸公旧有作，其意已无遗。岭表经行处，贤阙扣见时。悠然皆往事，勉务日新期。
劉子野携諸名公詩軸見過爲書其後
作者：蔡沈
朝代：宋

畏暑懶出戶，息心聊罷詩。
諸公舊有作，其意已無遺。
嶺表經行處，賢闕扣見時。
悠然皆往事，勉務日新期。
南昌城
作者：蔡沈
朝代：宋

巍城十八里，雄壮称洪都。北郭势迤逦，南浦形萦纡。连亘控西江，囊括尽东湖。灌侯遗故址，李相规旧模。改筑龙沙堤，三方第如初。得非彫残后，民力不足欤。得非府库竭，费用不给欤。当时庙堂上，不主公议欤。我来客城闉，感慨成欷吁。今古如一辙，有才能远图。
南昌城
作者：蔡沈
朝代：宋

巍城十八里，雄壮称洪都。
北郭势迤逦，南浦形萦纡。
连亘控西江，囊括尽东湖。
灌侯遗故址，李相规旧模。
改筑龙沙堤，三方第如初。
得非雕残后，民力不足欤。
得非府库竭，费用不给欤。
当时庙堂上，不主公议欤。
我来客城闉，感慨成欷吁。
今古如一辙，有才能远图。
南昌城
作者：蔡沈
朝代：宋

巍城十八里，雄壯稱洪都。
北郭勢迤邐，南浦形縈紆。
連亙控西江，囊括盡東湖。
灌侯遺故址，李相規舊模。
改築龍沙堤，三方第如初。
得非彫殘後，民力不足歟。
得非府庫竭，費用不給歟。
當時廟堂上，不主公議歟。
我來客城闉，感慨成欷吁。
今古如一轍，有才能遠圖。
双林壁间有人写董仲达希字韵诗和者纷纷因用韵
作者：蔡沈
朝代：宋
体裁：五言绝句

寺古苍松老，僧高俗客希。我来游竟日，不用笋舆归。
古意二首
作者：蔡沈
朝代：宋

古人不可见，末习徒纷然。精微固难知，论议胡尔偏。郢曲听者谁，巴唱和乃千。世道既若兹，淳风何当还。矫矫且自强，天运终来旋。种木必培根，清流必澄源。根源得其理，流末乃可言。圣贤本始务，条达盖自然。时俗枝委求，持操空尔烦。存存此成性，道义斯其门。
古意二首·其一
作者：蔡沈
朝代：宋

古人不可見，末習徒紛然。
精微固難知，論議胡爾偏。
郢曲聽者誰，巴唱和乃千。
世道既若茲，淳風何當還。
矯矯且自强，天運終來旋。
古意二首·其一
作者：蔡沈
朝代：宋
体裁：古风

古人不可见，末习徒纷然。精微固难知，论议胡尔偏。郢曲听者谁，巴唱和乃千。世道既若兹，淳风何当还。矫矫且自强，天运终来旋。
古意二首·其二
作者：蔡沈
朝代：宋
体裁：古风

种木必培根，清流必澄源。根源得其理，流末乃可言。圣贤本始务，条达盖自然。时俗枝委求，持操空尔烦。存存此成性，道义斯其门。
古意二首·其二
作者：蔡沈
朝代：宋

種木必培根，清流必澄源。
根源得其理，流末迺可言。
聖賢本始務，條達蓋自然。
時俗枝委求，持操空爾煩。
存存此成性，道義斯其門。
句·其一
作者：蔡沈
朝代：宋

游魚顧影驚寒月，宿鷺迷群下夕陽。
句·其一
作者：蔡沈
朝代：宋

游鱼顾影惊寒月，宿鹭迷群下夕阳。
句·其二
作者：蔡沈
朝代：宋

静寻啄木藏身处，閒看游丝到地时。
句·其二
作者：蔡沈
朝代：宋

靜尋啄木藏身處，閒看游絲到地時。
和介卿唐石道中早梅
作者：蔡沈
朝代：宋
体裁：七言绝句

六曲溪头处士家，年年篱落万枝花。怪来驿使无消息，却报烟村一树斜。
和介卿唐石道中早梅
作者：蔡沈
朝代：宋

六曲溪頭處士家，年年籬落萬枝花。
怪來驛使無消息，却報烟村一樹斜。
和伯氏怀人韵
作者：蔡沈
朝代：宋

怀人复怀人，怀忧不能写。沧浪有舟楫，便欲从东下。春寒雨淋淋，舟楫不可寻。临流一惆怅，直下万里深。
和伯氏怀人韵
作者：蔡沈
朝代：宋

怀人復怀人，怀忧不能写。
沧浪有舟楫，便欲从东下。
春寒雨淋淋，舟楫不可寻。
临流一惆怅，直下万里深。
和伯氏懷人韵
作者：蔡沈
朝代：宋

懷人復懷人，懷憂不能寫。
滄浪有舟楫，便欲從東下。
春寒雨淋淋，舟楫不可尋。
臨流一惆悵，直下萬里深。
和伯氏用介卿韵惠詩二首·其一
作者：蔡沈
朝代：宋

信筆題詩學行餘，功名聊且付樵漁。
心閑獨玩三秋榦，足健時看數畝蔬。
渺渺橘園聯草閣，疎疎竹徑傍田廬。
是間日有無窮趣，月淡風清靜讀書。
和伯氏用介卿韵惠詩二首·其二
作者：蔡沈
朝代：宋

悄悄園林世味長，碧雲疎散暮天光。
且寬禮樂興江左，厭聽干戈暗洛陽。
梨葉盡時無伏暑，竹陰深處有餘凉。
從容領會精微旨，何用區區底事忙。
和伯氏用介卿韵惠诗二首
作者：蔡沈
朝代：宋

信笔题诗学行馀，功名聊且付樵渔。心闲独玩三秋干，足健时看数亩蔬。渺渺橘园联草阁，疏疏竹径傍田庐。是间日有无穷趣，月淡风清静读书。悄悄园林世味长，碧云疏散暮天光。且宽礼乐兴江左，厌听干戈暗洛阳。梨叶尽时无伏暑，竹阴深处有馀凉。从容领会精微旨，何用区区底事忙。
和伯氏用介卿韵惠诗二首·其一
作者：蔡沈
朝代：宋

信笔题诗学行余，功名聊且付樵渔。
心闲独玩三秋榦，足健时看数亩蔬。
渺渺橘园联草阁，疎疎竹径傍田庐。
是间日有无穷趣，月淡风清静读书。
和伯氏用介卿韵惠诗二首·其一
作者：蔡沈
朝代：宋

信笔题诗学行馀，功名聊且付樵渔。心闲独玩三秋干，足健时看数亩蔬。渺渺橘园联草阁，疏疏竹径傍田庐。是间日有无穷趣，月淡风清静读书。
和伯氏用介卿韵惠诗二首·其二
作者：蔡沈
朝代：宋

悄悄园林世味长，碧云疎散暮天光。
且宽礼乐兴江左，厌听干戈暗洛阳。
梨叶尽时无伏暑，竹阴深处有余凉。
从容领会精微旨，何用区区底事忙。
和伯氏用介卿韵惠诗二首·其二
作者：蔡沈
朝代：宋

悄悄园林世味长，碧云疏散暮天光。且宽礼乐兴江左，厌听干戈暗洛阳。梨叶尽时无伏暑，竹阴深处有馀凉。从容领会精微旨，何用区区底事忙。
和吳伯綸早梅
作者：蔡沈
朝代：宋

籬落當歲暮，春至無人知。
鸞鶴倏爾集，蜂蝶還先期。
月落步疎影，空明見幽姿。
香氣誰與達，頼有清風吹。
和吴伯纶早梅
作者：蔡沈
朝代：宋

篱落当岁暮，春至无人知。
鸾鹤倏尔集，蜂蝶还先期。
月落步疎影，空明见幽姿。
香气谁与达，頼有清风吹。
和吴伯纶早梅
作者：蔡沈
朝代：宋

篱落当岁暮，春至无人知。鸾鹤倏尔集，蜂蝶还先期。月落步疏影，空明见幽姿。香气谁与达，赖有清风吹。
和陈子公井斋韵
作者：蔡沈
朝代：宋
体裁：七言绝句

生来井井义谁穷，阳自初来位五中。若信此间方寸地，能安而虑即成功。
和陳子公井齋韵
作者：蔡沈
朝代：宋

生來井井義誰窮，陽自初來位五中。
若信此間方寸地，能安而慮即成功。
咏武夷
作者：蔡沈
朝代：宋

四曲游人欵乃歌，旧矶千古老渔蓑。
题诗岩下人来往，春雨年年长绿莎。
咏武夷
作者：蔡沈
朝代：宋

四曲游人欸乃歌，旧矶千古老渔蓑。题诗岩下人来往，春雨年年长绿莎。
咏武夷
作者：蔡沈
朝代：宋

四曲遊人欵乃歌，舊磯千古老漁蓑。
題詩巖下人來往，春雨年年長綠莎。
咏西山
作者：蔡沈
朝代：宋

紫荆相依倚，綠篠自蒙密。
秋蘭澗中花，山果路邊實。
沿崗引霜藤，臨流坐寒石。
日暮陰崖開，雲收遠山出。
疏籬尚存菊，荒庭舊垂橘。
絲桐想虛堂，簡策居靜室。
俯仰今幾時，漫然已陳跡。
摩挲蒼苔痕，屐齒不可識。
咏西山
作者：蔡沈
朝代：宋

紫荆相依倚，绿筱自蒙密。秋兰涧中花，山果路边实。沿岗引霜藤，临流坐寒石。日暮阴崖开，云收远山出。疏篱尚存菊，荒庭旧垂橘。丝桐想虚堂，简策居静室。俯仰今几时，漫然已陈迹。摩挲苍苔痕，屐齿不可识。
咏西山
作者：蔡沈
朝代：宋

紫荆相依倚，绿篠自蒙密。
秋兰涧中花，山果路边实。
沿岗引霜藤，临流坐寒石。
日暮阴崖开，云收远山出。
疏篱尚存菊，荒庭旧垂橘。
丝桐想虚堂，简策居静室。
俯仰今几时，漫然已陈迹。
摩挲苍苔痕，屐齿不可识。
夜讀蘇州詩
作者：蔡沈
朝代：宋

夜讀蘇州詩，襟懷盡冰雪。
飄飄關塞雲，微微河漢月。
秋蘭南窗前，清香靜中發。
懷我千載心，歲晚更幽絕。
夜读苏州诗
作者：蔡沈
朝代：宋
体裁：古风

夜读苏州诗，襟怀尽冰雪。飘飘关塞云，微微河汉月。秋兰南窗前，清香静中发。怀我千载心，岁晚更幽绝。
寄贈江寧劉明府
作者：蔡沈
朝代：宋

南陸晝日永，北窗風氣清。
端居玩時物，園林綠陰成。
新竹梢已繁，脩梧葉初榮。
翩翩有幽禽，睍睆發清聲。
豈無樽酒歡，撫景難自傾。
親朋天一端，別我歲倏更。
衷丹寄秋毫，香煤染霜藤。
耿耿嘆離羣，拳拳懷友生。
珍重萬金抵，契闊千恨平。
欲題尺書報，惻愴若爲情。
寄赠江宁刘明府
作者：蔡沈
朝代：宋

南陆昼日永，北窗风气清。
端居玩时物，园林绿阴成。
新竹梢已繁，修梧叶初荣。
翩翩有幽禽，睍睆发清声。
岂无樽酒欢，抚景难自倾。
亲朋天一端，别我岁倏更。
衷丹寄秋毫，香煤染霜藤。
耿耿嘆离羣，拳拳怀友生。
珍重万金抵，契阔千恨平。
欲题尺书报，恻怆若为情。
寄赠江宁刘明府
作者：蔡沈
朝代：宋

南陆昼日永，北窗风气清。端居玩时物，园林绿阴成。新竹梢已繁，脩梧叶初荣。翩翩有幽禽，睍睆发清声。岂无樽酒欢，抚景难自倾。亲朋天一端，别我岁倏更。衷丹寄秋毫，香煤染霜藤。耿耿叹离群，拳拳怀友生。珍重万金抵，契阔千恨平。欲题尺书报，恻怆若为情。
山中
作者：蔡沈
朝代：宋

才既非时用，性本爱岑寂。决策西山游，幽隐遂成癖。春风百花红，秋月千嶂碧。烟霞结绸缪，猿鸟自畴昔。乘间抚深旷，喷薄轰铁笛。笑挹天柱峰，高寒几千尺。
山中
作者：蔡沈
朝代：宋

才既非时用，性本爱岑寂。
决策西山游，幽隠遂成癖。
春风百花红，秋月千嶂碧。
烟霞结绸缪，猿鸟自畴昔。
乘间抚深旷，喷薄轰铁笛。
笑挹天柱峰，高寒几千尺。
山中
作者：蔡沈
朝代：宋

才既非時用，性本愛岑寂。
決策西山遊，幽隠遂成癖。
春風百花紅，秋月千嶂碧。
煙霞結綢繆，猿鳥自疇昔。
乘間撫深曠，噴薄轟鐵笛。
笑挹天柱峰，高寒幾千尺。
张才叔屡作文公先生像如其生焉亦托名不朽矣二首
作者：蔡沈
朝代：宋

才叔传神笔更奇，一分为二两无疑。心追造物无穷巧，后代能名今可知。紫阳遗像壁间开，谁写当年道义怀。从此春风百千亿，化身皆自笔端来。
张才叔屡作文公先生像如其生焉亦託名不朽矣二首·其一
作者：蔡沈
朝代：宋
体裁：古风

才叔传神笔更奇，一分为二两无疑。心追造物无穷巧，后代能名今可知。
张才叔屡作文公先生像如其生焉亦託名不朽矣二首·其二
作者：蔡沈
朝代：宋
体裁：古风

紫阳遗像壁间开，谁写当年道义怀。从此春风百千亿，化身皆自笔端来。
張才叔屢作文公先生像如其生焉亦託名不朽矣二首·其一
作者：蔡沈
朝代：宋

才叔傳神筆更奇，一分爲二兩無疑。
心追造物無窮巧，後代能名今可知。
張才叔屢作文公先生像如其生焉亦託名不朽矣二首·其二
作者：蔡沈
朝代：宋

紫陽遺像壁間開，誰寫當年道義懷。
從此春風百千億，化身皆自筆端來。
归自城中承介卿宠顾惠诗次韵
作者：蔡沈
朝代：宋
体裁：五言律诗

幽雅从君志，驱驰愧我人。无忘岁时旧，因得笑言亲。心赏知非故，诗成语自新。一川风景会，樽酒且频频。
挽刘文安公
作者：蔡沈
朝代：宋
体裁：七言律诗

考亭云谷孰居先，名世悠然得正传。穷理致知须主敬，存心养性道齐贤。凌云端拟陈三策，魂梦那知隔九泉。后世表章尊所学，四书功足继朱宣。
挽劉文安公
作者：蔡沈
朝代：宋

考亭雲谷孰居先，名世悠然得正傳。
窮理致知須主敬，存心養性道齊賢。
凌雲端擬陳三策，魂夢那知隔九泉。
後世表章尊所學，四書功足繼朱宣。
早梅寄周純臣
作者：蔡沈
朝代：宋

秋風日日吹芳草，山北山南跡如掃。
江梅一夜暗將春，疎影橫斜水邊道。
道逢驛使江南歸，袖中袖出天香老。
英姿獨步霜雪中，清癯只爲風流早。
早梅寄周纯臣
作者：蔡沈
朝代：宋

秋风日日吹芳草，山北山南迹如扫。
江梅一夜暗将春，疎影横斜水边道。
道逢驿使江南归，袖中袖出天香老。
英姿独步霜雪中，清癯只为风流早。
早梅寄周纯臣
作者：蔡沈
朝代：宋

秋风日日吹芳草，山北山南迹如扫。江梅一夜暗将春，疏影横斜水边道。道逢驿使江南归，袖中袖出天香老。英姿独步霜雪中，清癯只为风流早。
曾景山犹子觅诗
作者：蔡沈
朝代：宋
体裁：五言绝句

勿谓参也鲁，孔门最少年。能于一唯间，顿悟冠三千。
曾景山猶子覓詩
作者：蔡沈
朝代：宋

勿謂參也魯，孔門最少年。
能於一唯間，頓悟冠三千。
次刘子融言诗之韵
作者：蔡沈
朝代：宋
体裁：七言律诗

试将风月共君哦，识处应须出旧科。吟咏性情当自得，敷张华藻第差讹。入神致用何思虑，告往知来谩切蹉。欲达古诗三百义，一言而蔽不须多。
次劉子融言詩之韵
作者：蔡沈
朝代：宋

試將風月共君哦，識處應須出舊科。
吟咏性情當自得，敷張華藻第差訛。
入神致用何思慮，告往知來謾切蹉。
欲達古詩三百義，一言而蔽不須多。
武夷山中四首
作者：蔡沈
朝代：宋

余昔隐屏东，扁舟夹双龙。浩歌碧云间，万壑生清风。群仙幔亭宴，玉女双鬓蓬。夕景落寒岩，照耀金芙蓉。余昔隐屏西，乘闲卧幽栖。岩花雪端发，野鸟林际啼。仙掌神所刓，石崖天与齐。月华结清梦，啁哳闻金鸡。余昔隐屏南，春风驻征骖。开门傍水面，结屋依山岚。千崖互纡郁，万象中浑涵。居然岁月深，寒花露毵毵。余昔隐屏北，飘然度岩侧。谁知神仙居，自与尘世隔。瑶草霜更青，琪花雪仍白。横玉叫寒云，万里天一色。
武夷山中四首·其一
作者：蔡沈
朝代：宋

余昔隐屏东，扁舟夹双龙。浩歌碧云间，万壑生清风。群仙幔亭宴，玉女双鬓蓬。夕景落寒岩，照耀金芙蓉。
武夷山中四首·其一
作者：蔡沈
朝代：宋

余昔隠屏东，扁舟夹双龙。
浩歌碧云间，万壑生清风。
群仙幔亭宴，玉女双鬓蓬。
夕景落寒岩，照耀金芙蓉。
武夷山中四首·其一
作者：蔡沈
朝代：宋

余昔隠屏東，扁舟夾雙龍。
浩歌碧雲間，萬壑生清風。
群仙幔亭宴，玉女雙鬢蓬。
夕景落寒巖，照耀金芙蓉。
武夷山中四首·其三
作者：蔡沈
朝代：宋

余昔隐屏南，春风驻征骖。开门傍水面，结屋依山岚。千崖互纡郁，万象中浑涵。居然岁月深，寒花露毵毵。
武夷山中四首·其三
作者：蔡沈
朝代：宋

余昔隠屏南，春風駐征驂。
開門傍水面，結屋依山嵐。
千崖互紆鬰，萬象中渾涵。
居然歲月深，寒花露毿毿。
武夷山中四首·其三
作者：蔡沈
朝代：宋

余昔隠屏南，春风驻征骖。
开门傍水面，结屋依山岚。
千崖互纡鬰，万象中浑涵。
居然岁月深，寒花露毵毵。
武夷山中四首·其二
作者：蔡沈
朝代：宋

余昔隐屏西，乘闲卧幽栖。岩花雪端发，野鸟林际啼。仙掌神所刓，石崖天与齐。月华结清梦，啁哳闻金鸡。
武夷山中四首·其二
作者：蔡沈
朝代：宋

余昔隠屏西，乘閑卧幽棲。
巖花雪端發，野鳥林際啼。
仙掌神所刓，石崖天與齊。
月華結清夢，啁哳聞金雞。
武夷山中四首·其二
作者：蔡沈
朝代：宋

余昔隠屏西，乘闲卧幽栖。
岩花雪端发，野鸟林际啼。
仙掌神所刓，石崖天与齐。
月华结清梦，啁哳闻金鸡。
武夷山中四首·其四
作者：蔡沈
朝代：宋

余昔隐屏北，飘然度岩侧。谁知神仙居，自与尘世隔。瑶草霜更青，琪花雪仍白。横玉叫寒云，万里天一色。
武夷山中四首·其四
作者：蔡沈
朝代：宋

余昔隠屏北，飄然度巖側。
誰知神仙居，自與塵世隔。
瑶草霜更青，琪花雪仍白。
橫玉叫寒雲，萬里天一色。
武夷山中四首·其四
作者：蔡沈
朝代：宋

余昔隠屏北，飘然度岩侧。
谁知神仙居，自与尘世隔。
瑶草霜更青，琪花雪仍白。
横玉叫寒云，万里天一色。
武夷自咏
作者：蔡沈
朝代：宋

武夷群岫高崔嵬，隐屏直耸天中开。
千寻拔地出圭壁，屼屼万古封苍苔。
烟霞舍卷朝夕异，日月昼夜东西回。
寒流诘曲抱岩足，水清沙碧直蓬莱。
紫京真人玉为杯，琼浆初发葡萄醅。
醉来披云卧松月，松花点点飘香雪。
哀猿绝壁声更长，惆怅怀人逮明发。
武夷自咏
作者：蔡沈
朝代：宋

武夷群岫高崔嵬，隐屏直耸天中开。千寻拔地出圭壁，屼屼万古封苍苔。烟霞舒卷朝夕异，日月昼夜东西回。寒流诘曲抱岩足，水清沙碧直蓬莱。紫京真人玉为杯，琼浆初发葡萄醅。醉来披云卧松月，松花点点飘香雪。哀猿绝壁声更长，惆怅怀人逮明发。
武夷自咏
作者：蔡沈
朝代：宋

武夷群岫高崔嵬，隠屏直耸天中开。
千寻拔地出圭壁，屼屼万古封苍苔。
烟霞舒卷朝夕异，日月昼夜东西迴。
寒流诘曲抱岩足，水清沙碧直蓬莱。
紫京真人玉为杯，琼浆初发葡萄醅。
醉来披云卧松月，松花点点飘香雪。
哀猿绝壁声更长，惆怅怀人逮明发。
武夷自詠
作者：蔡沈
朝代：宋

武夷群岫高崔嵬，隠屏直聳天中開。
千尋拔地出圭壁，屼屼萬古封蒼苔。
煙霞舒卷朝夕異，日月晝夜東西迴。
寒流詰曲抱巖足，水清沙碧直蓬萊。
紫京真人玉爲杯，瓊漿初發葡萄醅。
醉來披雲卧松月，松花點點飄香雪。
哀猿絕壁聲更長，惆悵懷人逮明發。
歸自城中承介卿寵顧惠詩次韵
作者：蔡沈
朝代：宋

幽雅從君志，驅馳愧我人。
無忘歲時舊，因得笑言親。
心賞知非故，詩成語自新。
一川風景會，樽酒且頻頻。
游灵岩分韵得从字
作者：蔡沈
朝代：宋

我来灵岩游，坐石披蒙茸。翛然忘世纷，便欲脱屣从。外峻悬绝磴，中宽峙高峰。精庐三数间，岁久苍苔封。寒藤结暝色，秋花敛愁容。哀猿发清声，月影山重重。扁舟暮江下，疏林闻夜钟。
游灵岩分韵得从字
作者：蔡沈
朝代：宋

我来灵岩游，坐石披蒙葺。
翛然忘世纷，便欲脱屣从。
外峻悬绝磴，中宽峙高峰。
精庐三数间，岁久苍苔封。
寒藤结暝色，秋花敛愁容。
哀猿发清声，月影山重重。
扁舟暮江下，疎林闻夜钟。
游靈巖分韵得從字
作者：蔡沈
朝代：宋

我來靈巖遊，坐石披蒙葺。
翛然忘世紛，便欲脫屣從。
外峻懸絕磴，中寬峙高峰。
精廬三數間，歲久蒼苔封。
寒藤結暝色，秋花歛愁容。
哀猿發清聲，月影山重重。
扁舟暮江下，疎林聞夜鍾。
玉堂真丈索毋自欺斋诗
作者：蔡沈
朝代：宋

人心具天德，气禀有昏明。学以致其知，善恶义乃陈。恶既在必去，善即在持循。知之虽曰至，行之贵乎诚。念虑或未实，覆护寻亦生。遂令负初心，怛焉愧于人。君子必谨独，暗室十目瞋。毫釐不苟徇，隐微常战兢。好恶慊于己，择言无在身。由中以达外，万善皆精纯。大书毋自欺，高斋扁新名。居常目在是，以况汤盘铭。
玉堂真丈索毋自欺斋诗
作者：蔡沈
朝代：宋

人心具天德，气禀有昏明。
学以致其知，善恶义乃陈。
恶既在必去，善即在持循。
知之虽曰至，行之贵乎诚。
念虑或未实，覆护寻亦生。
遂令负初心，怛焉愧于人。
君子必谨独，暗室十目瞋。
毫釐不苟徇，隠微常战兢。
好恶慊于己，择言无在身。
由中以达外，万善皆精纯。
大书毋自欺，高斋扁新名。
居常目在是，以况汤盘铭。
玉堂真丈索毋自欺齋詩
作者：蔡沈
朝代：宋

人心具天德，氣稟有昏明。
學以致其知，善惡義迺陳。
惡既在必去，善即在持循。
知之雖曰至，行之貴乎誠。
念慮或未實，覆護尋亦生。
遂令負初心，怛焉愧於人。
君子必謹獨，暗室十目瞋。
毫釐不苟徇，隠微常戰兢。
好惡慊於己，擇言無在身。
由中以達外，萬善皆精純。
大書毋自欺，高齋扁新名。
居常目在是，以况湯盤銘。
紅梅
作者：蔡沈
朝代：宋

一樹芳菲露短牆，綵霞千縷带斜陽。
東君賦予知何意，剩與臙脂便嗇香。
絕句
作者：蔡沈
朝代：宋

積雨添泉脈，寒來送兩山。
南風北窗下，午夢聽潺湲。
红梅
作者：蔡沈
朝代：宋

一树芳菲露短墙，綵霞千缕带斜阳。东君赋予知何意，剩与胭脂便啬香。
红梅
作者：蔡沈
朝代：宋

一树芳菲露短墙，綵霞千缕带斜阳。
东君赋予知何意，剩与臙脂便啬香。
绝句
作者：蔡沈
朝代：宋
体裁：五言绝句

积雨添泉脉，寒来送两山。南风北窗下，午梦听潺湲。
胥村
作者：蔡沈
朝代：宋
体裁：七言绝句

楚国当年滥政刑，子胥何事亦鞭平。当时若有权轻重，止合终身去郢城。
胥村
作者：蔡沈
朝代：宋

楚國當年濫政刑，子胥何事亦鞭平。
當時若有權輕重，止合終身去郢城。
自咏
作者：蔡沈
朝代：宋
体裁：五言律诗

世事多颠倒，惟仁实可依。几多豪富贵，少不草莱归。孺子宅犹在，令公园已非。踌躇不能去，端恐寸心违。
自詠
作者：蔡沈
朝代：宋

世事多顛倒，惟仁實可依。
幾多豪富貴，少不草萊歸。
孺子宅猶在，令公園已非。
躊躇不能去，端恐寸心違。
蜡梅
作者：蔡沈
朝代：宋

造物无穷巧，寒芳品更殊。花腴真类假，枝瘦懒犹枯。帝子明黄表，宫人隐绛襦。若论风韵别，桃李亦为奴。
蜡梅
作者：蔡沈
朝代：宋

造物无穷巧，寒芳品更殊。
花腴真类假，枝瘦懒犹枯。
帝子明黄表，宫人隠绛襦。
若论风韵别，桃李亦为奴。
蠟梅
作者：蔡沈
朝代：宋

造物無窮巧，寒芳品更殊。
花腴真類假，枝瘦嬾猶枯。
帝子明黄表，宮人隠絳襦。
若論風韵別，桃李亦爲奴。
謝人惠詩
作者：蔡沈
朝代：宋

歲事已無幾，相過常少賓。
扣門來剝啄，握手見情親。
月窟文章客，花巖老病身。
從茲襟義合，有約待新春。
讀江西詩呈游光化料院
作者：蔡沈
朝代：宋

江西多秀士，卓躒相後先。
其中最翹楚，無出黄陳前。
森然插天幹，琢削草舍椽。
羌童扣金石，越女調管絃。
非無要妙音，難與韶濩傳。
王風惜云遠，屈宋美獨專。
沉濃玄暉詩，典雅淵明篇。
少陵備衆體，太白真謫仙。
微情寄風月，肺腑皆天然。
自從句中眼，一字千金錢。
于今百餘載，誦說如河懸。
人惟屋下屋，何以千萬間。
正聲日微茫，寂感空無邊。
讀王莽傳寄廖判府
作者：蔡沈
朝代：宋

噫吁嚱，噫嚱一曲難爲聽，桑麻壠畝今荆榛。
子規夜訴倉庚鳴，時至氣化能無聲。
高皇神武百世業，安漢小子爲憑陵。
九十六萬目可掩，奈何從臾皆羣臣。
臣乎臣乎胡乃爾，富汝貴汝庸何生。
炎精白晝欲晦蝕，日角眉目尤精神。
古來權柄不早去，止爲魚肉塗生靈。
生靈塗炭自茲始，古往今來祇如此。
重華一去何時還，志士幽人淚如雨。
读江西诗呈游光化料院
作者：蔡沈
朝代：宋

江西多秀士，卓跞相后先。其中最翘楚，无出黄陈前。森然插天干，琢削草舍椽。羌童扣金石，越女调管弦。非无要妙音，难与韶濩传。王风惜云远，屈宋美独专。沉浓玄晖诗，典雅渊明篇。少陵备众体，太白真谪仙。微情寄风月，肺腑皆天然。自从句中眼，一字千金钱。于今百馀载，诵说如河悬。人惟屋下屋，何以千万间。正声日微茫，寂感空无边。
读江西诗呈游光化料院
作者：蔡沈
朝代：宋

江西多秀士，卓跞相后先。
其中最翘楚，无出黄陈前。
森然插天干，琢削草舍椽。
羌童扣金石，越女调管絃。
非无要妙音，难与韶濩传。
王风惜云远，屈宋美独专。
沉浓玄晖诗，典雅渊明篇。
少陵备众体，太白真谪仙。
微情寄风月，肺腑皆天然。
自从句中眼，一字千金钱。
于今百余载，诵说如河悬。
人惟屋下屋，何以千万间。
正声日微茫，寂感空无边。
读王莽传寄廖判府
作者：蔡沈
朝代：宋

噫吁嚱，噫嚱一曲难为听，桑麻垄亩今荆榛。子规夜诉仓庚鸣，时至气化能无声。高皇神武百世业，安汉小子为凭陵。九十六万目可掩，奈何从臾皆群臣。臣乎臣乎胡乃尔，富汝贵汝庸何生。炎精白昼欲晦蚀，日角眉目尤精神。古来权柄不早去，止为鱼肉涂生灵。生灵涂炭自兹始，古往今来祇如此。重华一去何时还，志士幽人泪如雨。
读王莽传寄廖判府
作者：蔡沈
朝代：宋

噫吁嚱，噫嚱一曲难为听，桑麻壠亩今荆榛。
子规夜诉仓庚鸣，时至气化能无声。
高皇神武百世业，安汉小子为凭陵。
九十六万目可掩，奈何从臾皆羣臣。
臣乎臣乎胡乃尔，富汝贵汝庸何生。
炎精白昼欲晦蚀，日角眉目尤精神。
古来权柄不早去，止为鱼肉涂生灵。
生灵涂炭自兹始，古往今来祇如此。
重华一去何时还，志士幽人泪如雨。
谢人惠诗
作者：蔡沈
朝代：宋
体裁：五言律诗

岁事已无几，相过常少宾。扣门来剥啄，握手见情亲。月窟文章客，花岩老病身。从兹襟义合，有约待新春。
贈棋士兼相
作者：蔡沈
朝代：宋

嵯峨遠遊冠，過我田里居。
手談達要妙，心計有卷舒。
把握殺活機，操持開闔樞。
總總如亂兵，紛紛若奔車。
觀者皆怵惕，敵人更揶揄。
一著起疲廢，萬口驚諠呼。
巧思自神授，智慧非常拘。
又聞風鑒精，許與且不渝。
群公贈詩文，稱述良匪虛。
自昔少兼能，今挾二術俱。
奕秋與許負，世異同一軀。
惜哉惟藝名，問學當何如。
贈武夷熊聖功隠士
作者：蔡沈
朝代：宋

里閈皆華族，雲山獨草廬。
非求龍虎鼎，爰傍聖賢居。
石聳千尋直，溪涵萬頃虛。
文公精爽在，風月夜何如。
贈琴士劉伯華
作者：蔡沈
朝代：宋

公子方年少，絲桐長有名。
曲雖仍舊譜，指要發新聲。
澗落泉初響，風清月正明。
起予千古意，愴惻不勝情。
贈琴士翁明遠
作者：蔡沈
朝代：宋

膠漆本無意，絲桐非有情。
因緣醉翁指，發此無窮聲。
蕭蕭秋風引，落葉渭水清。
喧喧陽春歌，花明錦江城。
離鸞月徘徊，別鶴雲杳冥。
清泠洒毛髮，震蕩驚雷霆。
曲度神莫測，調高妙難名。
時方多艱虞，掩耳誰爲聽。
無爲恩怨兒女語，疆場勇士軒昂行。
贈談命余圓機
作者：蔡沈
朝代：宋

談命誰稱妙莫窮，圓機端的與天通。
試看今日飛騰者，多在當年許與中。
赠棋士兼相
作者：蔡沈
朝代：宋

嵯峨远游冠，过我田里居。
手谈达要妙，心计有卷舒。
把握杀活机，操持开阖枢。
总总如乱兵，纷纷若奔车。
观者皆怵惕，敌人更揶揄。
一着起疲废，万口惊諠呼。
巧思自神授，智慧非常拘。
又闻风鉴精，许与且不渝。
群公赠诗文，称述良匪虚。
自昔少兼能，今挟二术俱。
奕秋与许负，世异同一躯。
惜哉惟艺名，问学当何如。
赠武夷熊圣功隠士
作者：蔡沈
朝代：宋
体裁：五言律诗

里闬皆华族，云山独草庐。非求龙虎鼎，爰傍圣贤居。石耸千寻直，溪涵万顷虚。文公精爽在，风月夜何如。
赠琴士刘伯华
作者：蔡沈
朝代：宋

公子方年少，丝桐长有名。
曲虽仍旧谱，指要发新声。
涧落泉初响，风清月正明。
起予千古意，怆恻不胜情。
赠琴士翁明远
作者：蔡沈
朝代：宋

胶漆本无意，丝桐非有情。因缘醉翁指，发此无穷声。萧萧秋风引，落叶渭水清。喧喧阳春歌，花明锦江城。离鸾月徘徊，别鹤云杳冥。清泠洒毛发，震荡惊雷霆。曲度神莫测，调高妙难名。时方多艰虞，掩耳谁为听。无为恩怨儿女语，疆场勇士轩昂行。
赠琴士翁明远
作者：蔡沈
朝代：宋

胶漆本无意，丝桐非有情。
因缘醉翁指，发此无穷声。
萧萧秋风引，落叶渭水清。
喧喧阳春歌，花明锦江城。
离鸾月徘徊，别鹤云杳冥。
清泠洒毛髮，震荡惊雷霆。
曲度神莫测，调高妙难名。
时方多艰虞，掩耳谁为听。
无为恩怨儿女语，疆场勇士轩昂行。
赠谈命余圆机
作者：蔡沈
朝代：宋
体裁：七言绝句

谈命谁称妙莫穷，圆机端的与天通。试看今日飞腾者，多在当年许与中。
送江端伯之隆兴
作者：蔡沈
朝代：宋

人生辛苦惟别离，况复心相知。辛酸话别语不出，相看执手徒依依。问君西游何归期，长途巉岩不可思。春霜日暮山谷里，寒风凛凛吹人衣。中林哑哑乌欲栖，猿猱虎豹夹路啼。路傍古屋掩柴扉，空房独宿生新悲。家山昨夜春始至，桃花初破梅花飞。自非丈夫刚自许，谁不去住生狐疑。惟君与我同此志，西湘东越频驱驰。番阳浩荡六百里，南昌风物雄江西。西山中峙高崔嵬，滕王杰阁横江开。五更东望红浴日，鱼龙蛟蜃惊相积。阳门青松青可挹，剑池清水清可吸。真人鹤岭遗金丹，中峰苍莽风常寒。游人西游止此地，眼明足健应忘还。闽山岂足展羽翮，湖光望极天地宽。鲲鹏变化知有托，归来长铗宁须弹。
送江端伯之隆兴
作者：蔡沈
朝代：宋

人生辛苦惟别离，况復心相知。
辛酸话别语不出，相看执手徒依依。
问君西游何归期，长途巉岩不可思。
春霜日暮山谷裏，寒风凛凛吹人衣。
中林哑哑乌欲栖，猿猱虎豹夹路啼。
路傍古屋掩柴扉，空房独宿生新悲。
家山昨夜春始至，桃花初破梅花飞。
自非丈夫刚自许，谁不去住生狐疑。
惟君与我同此志，西湘东越频驱驰。
番阳浩荡六百里，南昌风物雄江西。
西山中峙高崔嵬，滕王杰阁横江开。
五更东望红浴日，鱼龙蛟蜃惊相积。
阳门青松青可挹，剑池清水清可吸。
真人鹤岭遗金丹，中峰苍莽风常寒。
游人西游止此地，眼明足健应忘还。
闽山岂足展羽翮，湖光望极天地宽。
鲲鹏变化知有托，归来长铗宁须弹。
送江端伯之隆興
作者：蔡沈
朝代：宋

人生辛苦惟別離，况復心相知。
辛酸話別語不出，相看執手徒依依。
問君西遊何歸期，長途巉巖不可思。
春霜日暮山谷裏，寒風凜凜吹人衣。
中林啞啞烏欲棲，猿猱虎豹夾路啼。
路傍古屋掩柴扉，空房獨宿生新悲。
家山昨夜春始至，桃花初破梅花飛。
自非丈夫剛自許，誰不去住生狐疑。
惟君與我同此志，西湘東越頻驅馳。
番陽浩蕩六百里，南昌風物雄江西。
西山中峙高崔嵬，滕王傑閣橫江開。
五更東望紅浴日，魚龍蛟蜃驚相積。
陽門青松青可挹，劍池清水清可吸。
真人鶴嶺遺金丹，中峰蒼莽風常寒。
遊人西遊止此地，眼明足健應忘還。
閩山豈足展羽翮，湖光望極天地寬。
鯤鵬變化知有托，歸來長鋏寧須彈。
送王禹玉游西岩
作者：蔡沈
朝代：宋
体裁：古风

幽人欲往西岩巅，临风送目心悠然。芒鞋竹杖风月冷，千山万壑开晴烟。人生适意多掣肘，穷欲入山山不受。严光终老钓台春，李白谩醉长安酒。殷勤为我语山灵，白头管取相看守。
送王禹玉遊西巖
作者：蔡沈
朝代：宋

幽人欲往西巖巔，臨風送目心悠然。
芒鞋竹杖風月冷，千山萬壑開晴煙。
人生適意多掣肘，窮欲入山山不受。
嚴光終老釣臺春，李白謾醉長安酒。
殷勤爲我語山靈，白頭管取相看守。
送连惟馨之小湖兼简程节推
作者：蔡沈
朝代：宋

本有瓜葛旧，况乃桑梓情。浮云无定姿，飘泊湖溪滨。春晴百花发，忍对江头别。垂杨弄柔丝，含愁不能折。湖溪故人心，寒潭照秋月。一别经十年，俯仰伤契阔。为言山中友，青阳半华发。
送连惟馨之小湖兼简程节推
作者：蔡沈
朝代：宋

本有瓜葛旧，况乃桑梓情。
浮云无定姿，飘泊湖溪滨。
春晴百花发，忍对江头别。
垂杨弄柔丝，含愁不能折。
湖溪故人心，寒潭照秋月。
一别经十年，俯仰伤契阔。
为言山中友，青阳半华髮。
送連惟馨之小湖兼簡程節推
作者：蔡沈
朝代：宋

本有瓜葛舊，况乃桑梓情。
浮雲無定姿，飄泊湖溪濱。
春晴百花發，忍對江頭別。
垂楊弄柔絲，含愁不能折。
湖溪故人心，寒潭照秋月。
一別經十年，俯仰傷契闊。
爲言山中友，青陽半華髮。
雙林壁間有人寫董仲達希字韵詩和者紛紛因用韵
作者：蔡沈
朝代：宋

寺古蒼松老，僧高俗客希。
我來遊竟日，不用筍輿歸。
題范伯詩顧齋
作者：蔡沈
朝代：宋

時人欲作聖賢歸，反己由來自不欺。
談話每虞無十步，持循長恐有虛辭。
硜硜固不爲茲必，踽踽寧求可善斯。
喫緊此心常自在，一誠之外靡餘師。
题范伯诗顾斋
作者：蔡沈
朝代：宋

时人欲作圣贤归，反己由来自不欺。
谈话每虞无十步，持循长恐有虚辞。
硁硁固不为兹必，踽踽宁求可善斯。
吃紧此心常自在，一诚之外靡余师。
题范伯诗顾斋
作者：蔡沈
朝代：宋

时人欲作圣贤归，反己由来自不欺。谈话每虞无十步，持循长恐有虚辞。硁硁固不为兹必，踽踽宁求可善斯。吃紧此心常自在，一诚之外靡馀师。
馬司戶所作墨梅並示佳作因次韵
作者：蔡沈
朝代：宋

誰把霜毫歸庾嶺，王孫去後久寥寥。
長時月夜橫疎影，鎮日春風上素綃。
可笑兒童尋剪摘，如知蜂蝶亦邀招。
人心造物無窮巧，頃刻功成永不摇。
马司户所作墨梅并示佳作因次韵
作者：蔡沈
朝代：宋

谁把霜毫归庾岭，王孙去后久寥寥。
长时月夜横疎影，镇日春风上素绡。
可笑儿童寻剪摘，如知蜂蝶亦邀招。
人心造物无穷巧，顷刻功成永不摇。
马司户所作墨梅并示佳作因次韵
作者：蔡沈
朝代：宋

谁把霜毫归庾岭，王孙去后久寥寥。长时月夜横疏影，镇日春风上素绡。可笑儿童寻剪摘，如知蜂蝶亦邀招。人心造物无穷巧，顷刻功成永不摇。
友賢堂
作者：蔡洸
朝代：宋

築堂傍西廡，非悅輪奐美。
公餘竟何之，行行輒至止。
紛紜屏玩好，周遭羅經史。
晤對今偉人，尚論古君子。
擇善固毋倦，勝良自自喜。
衛公骨雖朽，妙語猶在耳。
友贤堂
作者：蔡洸
朝代：宋

筑堂傍西庑，非悦轮奂美。
公余竟何之，行行辄至止。
纷纭屏玩好，周遭罗经史。
晤对今伟人，尚论古君子。
择善固毋倦，胜良自自喜。
卫公骨虽朽，妙语犹在耳。
友贤堂
作者：蔡洸
朝代：宋

筑堂傍西庑，非悦轮奂美。公馀竟何之，行行辄至止。纷纭屏玩好，周遭罗经史。晤对今伟人，尚论古君子。择善固毋倦，胜良自自喜。卫公骨虽朽，妙语犹在耳。
仲弟未歸歲晚有懷
作者：蔡淵
朝代：宋

明月照席寒，生我愁百端。
冉冉歲云徂，遊子不顧還。
相送荷花碧，相望楓葉丹。
高樓日千回，散步東林隈。
攀條復攬秀，日暮空徘徊。
金杯白玉臺，猶能對寒梅。
寄書豈不早，三月千里道。
敢怨歸軒遲，但念堂中老。
春風萱草生，更樹堂前庭。
初度謾成
作者：蔡淵
朝代：宋

揆予初度又今時，老桂吹香滿翠微。
回首六千餘里外，驚心四十九年非。
閒尋舊藁黏吟卷，怕損團花理戰衣。
一飯君恩何以報，貔貅按堵馬秋肥。
自詠
作者：蔡淵
朝代：宋

屈指摳衣四十年，自憐鬚鬢已皤然。
久知軒冕應無分，但覺西山若有緣。
下學功夫慚未到，先天事業敢輕傳。
祇今已飽煙霞疾，更乞清溪著釣船。
贈談命余圓機
作者：蔡淵
朝代：宋

甲子難周日與時，不拘全闕是圓機。
只將八字縱橫看，禍福無差妙太虛。
广惠寺
作者：蔡清臣
朝代：宋
体裁：七言绝句

云中老树冷萧萧，溪上僧归倚画桡。谁为秋风乘兴去，松窗先听富阳潮。
廣惠寺
作者：蔡清臣
朝代：宋

雲中老樹冷蕭蕭，溪上僧歸倚畫橈。
誰爲秋風乘興去，松窗先聽富陽潮。
仲弟未归岁晚有怀
作者：蔡渊
朝代：宋

明月照席寒，生我愁百端。冉冉岁云徂，游子不顾还。相送荷花碧，相望枫叶丹。高楼日千回，散步东林隈。攀条复揽秀，日暮空徘徊。金杯白玉台，犹能对寒梅。寄书岂不早，三月千里道。敢怨归轩迟，但念堂中老。春风萱草生，更树堂前庭。
仲弟未归岁晚有怀
作者：蔡渊
朝代：宋

明月照席寒，生我愁百端。
冉冉岁云徂，游子不顾还。
相送荷花碧，相望枫叶丹。
高楼日千回，散步东林隈。
攀条復揽秀，日暮空徘徊。
金杯白玉台，犹能对寒梅。
寄书岂不早，三月千里道。
敢怨归轩迟，但念堂中老。
春风萱草生，更树堂前庭。
初度谩成
作者：蔡渊
朝代：宋

揆予初度又今时，老桂吹香满翠微。
回首六千余里外，惊心四十九年非。
閒寻旧藁黏吟卷，怕损团花理战衣。
一饭君恩何以报，貔貅按堵马秋肥。
初度谩成
作者：蔡渊
朝代：宋

揆予初度又今时，老桂吹香满翠微。回首六千馀里外，惊心四十九年非。閒寻旧藁黏吟卷，怕损团花理战衣。一饭君恩何以报，貔貅按堵马秋肥。
自咏
作者：蔡渊
朝代：宋

屈指抠衣四十年，自怜须鬓已皤然。久知轩冕应无分，但觉西山若有缘。下学功夫惭未到，先天事业敢轻传。祇今已饱烟霞疾，更乞清溪著钓船。
自咏
作者：蔡渊
朝代：宋

屈指抠衣四十年，自怜鬚鬓已皤然。
久知轩冕应无分，但觉西山若有缘。
下学功夫惭未到，先天事业敢轻传。
祇今已饱烟霞疾，更乞清溪着钓船。
赠谈命余圆机
作者：蔡渊
朝代：宋
体裁：七言绝句

甲子难周日与时，不拘全阙是圆机。只将八字纵横看，祸福无差妙太虚。
遊大滌山
作者：蔡準
朝代：宋

大滌洞沉沉，天柱峯嶪嶪。
人世悲落花，觀松無易葉。
朝夕樵風生，雲鶴閒情愜。
何當採玉芝，真蹤從此躡。
春日田园杂兴
作者：蔡潭
朝代：宋

云过催花雨，风收困麦烟。
一锄天地裏，三月翠红边。
朝市虽无梦，郊墟似有缘。
种瓜何代叟，岂识趣熙然。
春日田园杂兴
作者：蔡潭
朝代：宋

云过催花雨，风收困麦烟。一锄天地里，三月翠红边。朝市虽无梦，郊墟似有缘。种瓜何代叟，岂识趣熙然。
春日田園雜興
作者：蔡潭
朝代：宋

雲過催花雨，風收困麥烟。
一鋤天地裏，三月翠紅邊。
朝市雖無夢，郊墟似有緣。
種瓜何代叟，豈識趣熙然。
題清芬閣
作者：蔡王竦
朝代：宋

先生窮不怨，語淡氣渾然。
大雅三百首，高□□萬年。
至今存舊稿，舉世玩新編。
我獨非真□，□慚遠裔賢。
题清芬阁
作者：蔡王竦
朝代：宋
体裁：五言律诗

先生穷不怨，语淡气浑然。大雅三百首，高□□万年。至今存旧稿，举世玩新编。我独非真□，□惭远裔贤。
新建双门奉呈知府郎中
作者：蔡瑗
朝代：宋
体裁：七言律诗

巍雉云丛十万家，台门新筑更豪华。春笼碧瓦浮佳气，日上朱栏夺绛霞。众水回环来卫府，千峰朝挹自排衙。吾州形胜今如此，文物彬彬正可嘉。
新建雙門奉呈知府郎中
作者：蔡瑗
朝代：宋

巍雉雲叢十萬家，臺門新築更豪華。
春籠碧瓦浮佳氣，日上朱欄奪絳霞。
眾水回環來衛府，千峰朝挹自排衙。
吾州形勝今如此，文物彬彬正可嘉。
梁山瀑布
作者：蔡瑗
朝代：宋
体裁：七言绝句

会稽之南罗浮北，中有大梁神仙宅。瀑流今占挂长虹，泻下银河数千尺。
梁山瀑布
作者：蔡瑗
朝代：宋

會稽之南羅浮北，中有大梁神仙宅。
瀑流今占掛長虹，瀉下銀河數千尺。
雉山院
作者：蔡瑗
朝代：宋

白雉聞經向此山，轉身來伴老僧閑。
大都見善能開悟，天上人間任往還。
雉山院
作者：蔡瑗
朝代：宋
体裁：七言绝句

白雉闻经向此山，转身来伴老僧闲。大都见善能开悟，天上人间任往还。
龍泉秩滿題
作者：蔡用之
朝代：宋

昨日新官對舊官，吏民一半冷相看。
夜來惟有前灘水，依舊多情到枕寒。
龙泉秩满题
作者：蔡用之
朝代：宋
体裁：七言绝句

昨日新官对旧官，吏民一半冷相看。夜来惟有前滩水，依旧多情到枕寒。
望江南·忆江南·阑干曲
作者：蔡真人
朝代：宋
体裁：词

阑干曲，红扬绣帘旌。花嫩不禁纤手捻，被风吹去意还惊。眉黛蹙山青。铿铁板，闲引步虚声。尘世无人知此曲，却骑黄鹤上瑶京。风冷月华清。
望江南·憶江南
作者：蔡真人
朝代：宋

闌干曲，紅揚繡簾旌。花嫩不禁纖手捻，被風吹去意還驚。眉黛蹙山青。鏗鐵板，閒引步虛聲。塵世無人知此曲，卻騎黃鶴上瑤京。風冷月華清。
书舍竹
作者：蔡确
朝代：宋

窗前翠竹两三竿，潇洒风吹满院寒。常在眼前君莫厌，化成龙去见应难。
书舍竹
作者：蔡确
朝代：宋

窻前翠竹两三竿，潇洒风吹满院寒。
常在眼前君莫厌，化成龙去见应难。
句
作者：蔡确
朝代：宋

儒苑昔推唐吏部，将坛今拜汉将军。焚香再拜穿华线，候得神光白气飞。
句·其一
作者：蔡确
朝代：宋

儒苑昔推唐吏部，将坛今拜汉将军。
句·其二
作者：蔡确
朝代：宋

焚香再拜穿华綫，候得神光白气飞。
句·其二
作者：蔡确
朝代：宋

焚香再拜穿华线，候得神光白气飞。
夏日登车盖亭十绝
作者：蔡确
朝代：宋

公事无多客亦稀，朱衣小吏不须随。溪潭直上虚亭里，卧展柴桑处士诗。一川佳景疏帘外，四面凉风曲槛头。绿野平流来远棹，青天白雨起灵湫。静中自足胜炎蒸，入眼兼无俗物憎。何处机心惊白鸟，谁人怒剑逐青蝇。纸屏石枕竹方床，手倦抛书午梦长。睡起莞然成独笑，数声渔笛在沧浪。西山彷佛见松筠，日日来看色转新。闻说桃花岩石畔，读书曾有谪仙人。风摇熟果时闻落，雨滴馀花亦自香。叶底出巢黄口闹，波间逐队小鱼忙。来结芳庐向翠微，自持杯酒对清晖。水趋梦泽悠悠过，云抱西山冉冉飞。矫矫名臣郝甑山，忠言直节上元间。古人不见清风在，叹息思公俯碧湾。溪中曾有戈船士，溪上今无佩犊人。病守翛然唯坐啸，白鸥红鹤伴闲身。喧豗六月浩无津，行见沙州束两滨。如带溪流何足道，沈沈沧海会扬尘。
夏日登车盖亭十绝·其一
作者：蔡确
朝代：宋

公事无多客亦稀，朱衣小吏不须随。
溪潭直上虚亭裏，卧展柴桑处士诗。
夏日登车盖亭十绝·其一
作者：蔡确
朝代：宋

公事无多客亦稀，朱衣小吏不须随。溪潭直上虚亭里，卧展柴桑处士诗。
夏日登车盖亭十绝·其七
作者：蔡确
朝代：宋
体裁：七言绝句

来结芳庐向翠微，自持杯酒对清晖。水趋梦泽悠悠过，云抱西山冉冉飞。
夏日登车盖亭十绝·其三
作者：蔡确
朝代：宋
体裁：七言绝句

静中自足胜炎蒸，入眼兼无俗物憎。何处机心惊白鸟，谁人怒剑逐青蝇。
夏日登车盖亭十绝·其九
作者：蔡确
朝代：宋
体裁：七言绝句

溪中曾有戈船士，溪上今无佩犊人。病守翛然唯坐啸，白鸥红鹤伴闲身。
夏日登车盖亭十绝·其二
作者：蔡确
朝代：宋
体裁：七言绝句

一川佳景疏帘外，四面凉风曲槛头。绿野平流来远棹，青天白雨起灵湫。
夏日登车盖亭十绝·其五
作者：蔡确
朝代：宋
体裁：七言绝句

西山彷佛见松筠，日日来看色转新。闻说桃花岩石畔，读书曾有谪仙人。
夏日登车盖亭十绝·其八
作者：蔡确
朝代：宋

矫矫名臣郝甑山，忠言直节上元间。古人不见清风在，叹息思公俯碧湾。
夏日登车盖亭十绝·其八
作者：蔡确
朝代：宋

矫矫名臣郝甑山，忠言直节上元间。
古人不见清风在，嘆息思公俯碧湾。
夏日登车盖亭十绝·其六
作者：蔡确
朝代：宋

风摇熟果时闻落，雨滴余花亦自香。
叶底出巢黄口闹，波间逐队小鱼忙。
夏日登车盖亭十绝·其六
作者：蔡确
朝代：宋

风摇熟果时闻落，雨滴馀花亦自香。叶底出巢黄口闹，波间逐队小鱼忙。
夏日登车盖亭十绝·其十
作者：蔡确
朝代：宋
体裁：七言绝句

喧豗六月浩无津，行见沙州束两滨。如带溪流何足道，沈沈沧海会扬尘。
夏日登车盖亭十绝·其四
作者：蔡确
朝代：宋
体裁：诗

纸屏石枕竹方床，手倦抛书午梦长。睡起莞然成独笑，数声渔笛在沧浪。
失调名·骊山宫中看乞巧
作者：蔡确
朝代：宋
体裁：词

骊山宫中看乞巧，太液池边收曝衣。
存目
作者：蔡确
朝代：宋

诗题：皇子生献诗首句：昨夜熏风入舜韶。
崇政殿放榜
作者：蔡确
朝代：宋
体裁：七言律诗

黄帕开封出奏篇，银袍二百玉阶前。威颜咫尺瞻中扆，名姓传呼下九天。宫笔旋题黄甲字，禁门已簇杏花鞯。孤臣拜赐交悲喜，相望先分五十年。
悼侍儿
作者：蔡确
朝代：宋
体裁：五言绝句

鹦鹉言犹在，琵琶事已非。伤心瘴江水，同渡不同归。
揽秀
作者：蔡确
朝代：宋
体裁：古风

秉兴登兹亭，朱槛临曲洲。俯仰一寓目，高风振衣裘。新阳力尚微，冰雪浩未收。出没林间翮，飞鸣各有求。缅彼北山岑，翛翛云气游。闻有两高士，茹芝卧岩幽。长离在青冥，燕雀安得谋。伊子世味薄，坐感岁且流。愿言从之子，相与物外游。
新兴即事
作者：蔡确
朝代：宋

仁义桥边杨柳斜，洗亭岗畔种桑麻。龙山水绕祖师塔，夏院云埋宰相家。十仙园里寻常到，恰似桃源一洞花。
新兴即事
作者：蔡确
朝代：宋

仁义桥边杨柳斜，洗亭岗畔种桑麻。
龙山水遶祖师塔，夏院云埋宰相家。
十仙园裏寻常到，恰似桃源一洞花。
春
作者：蔡确
朝代：宋

十二天街雨压沙，秋韆咿喔响人家。
东风会劝十分酒，寒食初开百玉花。
年少斩新金络马，柳荫无数画轮车。
春来谁道迟迟日，尤觉春来日易斜。
春
作者：蔡确
朝代：宋

十二天街雨压沙，鞦韆咿喔响人家。东风会劝十分酒，寒食初开百玉花。年少斩新金络马，柳荫无数画轮车。春来谁道迟迟日，尤觉春来日易斜。
春日
作者：蔡确
朝代：宋

十二天街雨压沙，秋千咿喔响人家。东风会劝十分酒，寒食初开百玉花。年少斩新金络马，柳阴无数画轮车。春来谁道迟迟日，尤觉春来日易斜。
杨花
作者：蔡确
朝代：宋
体裁：五言律诗

杨花三月暮，撩乱送春归。尽日闲相逐，无风亦自飞。轻轻拦乳燕，故故扑征衣。莫上高楼望，徘徊满落晖。
清明日赴玉津园宴
作者：蔡确
朝代：宋
体裁：七言律诗

春风盎盎水溅溅，南苑清明雨后天。门外游人听玉管，席间使者劝金船。定须归路烧红烛，还有新诗上采笺。旧老恋恩方燕喜，看花应不忆伊川。
跋王荆公题燕侍郎山水图
作者：蔡确
朝代：宋
体裁：七言绝句

相君开卷忆江东，彷佛钟山与此同。今日还为一居士，翛然身在画图中。
韩绛侯馆联
作者：蔡确
朝代：宋
体裁：联

文价早归唐吏部；将坛今拜汉淮阴。
题王维江行初雪画
作者：蔡确
朝代：宋
体裁：七言绝句

吴儿龟手网寒川，急雪鸣蓑浪拍船。青弋渡头曾卧看，令人却忆十年前。
句·其一
作者：蔡確
朝代：宋

儒苑昔推唐吏部，將壇今拜漢將軍。
句·其二
作者：蔡確
朝代：宋

焚香再拜穿華綫，候得神光白氣飛。
夏日登車蓋亭
作者：蔡確
朝代：宋
体裁：七言绝句

紙屏石枕竹方牀，手倦拋書午夢長。
睡起莞然成獨笑，數聲漁笛在滄浪。
夏日登車蓋亭十絕·其一
作者：蔡確
朝代：宋

公事無多客亦稀，朱衣小吏不須隨。
溪潭直上虛亭裏，臥展柴桑處士詩。
夏日登車蓋亭十絕·其一〇
作者：蔡確
朝代：宋

喧豗六月浩無津，行見沙州束兩濱。
如带溪流何足道，沈沈滄海會揚塵。
夏日登車蓋亭十絕·其七
作者：蔡確
朝代：宋

來結芳廬向翠微，自持杯酒對清暉。
水趨夢澤悠悠過，雲抱西山冉冉飛。
夏日登車蓋亭十絕·其三
作者：蔡確
朝代：宋

靜中自足勝炎蒸，入眼兼無俗物憎。
何處機心驚白鳥，誰人怒劍逐青蠅。
夏日登車蓋亭十絕·其九
作者：蔡確
朝代：宋

溪中曾有戈船士，溪上今無佩犢人。
病守翛然唯坐嘯，白鷗紅鶴伴閑身。
夏日登車蓋亭十絕·其二
作者：蔡確
朝代：宋

一川佳景疏簾外，四面涼風曲檻頭。
綠野平流來遠棹，青天白雨起靈湫。
夏日登車蓋亭十絕·其五
作者：蔡確
朝代：宋

西山彷彿見松筠，日日來看色轉新。
聞說桃花巖石畔，讀書曾有謫仙人。
夏日登車蓋亭十絕·其八
作者：蔡確
朝代：宋

矯矯名臣郝甑山，忠言直節上元間。
古人不見清風在，嘆息思公俯碧灣。
夏日登車蓋亭十絕·其六
作者：蔡確
朝代：宋

風搖熟果時聞落，雨滴餘花亦自香。
葉底出巢黄口鬧，波間逐隊小魚忙。
夏日登車蓋亭十絕·其四
作者：蔡確
朝代：宋

紙屏石枕竹方床，手倦拋書午夢長。
睡起莞然成獨笑，數聲漁笛在滄浪。
失調名
作者：蔡確
朝代：宋

驪山宮中看乞巧，太液池邊收曝衣。
存目
作者：蔡確
朝代：宋

詩題：皇子生獻詩首句：昨夜熏風入舜韶。
崇政殿放榜
作者：蔡確
朝代：宋

黄帕開封出奏篇，銀袍二百玉階前。
威顔咫尺瞻中扆，名姓傳呼下九天。
宮筆旋題黄甲字，禁門已簇杏花韉。
孤臣拜賜交悲喜，相望先分五十年。
悼侍兒
作者：蔡確
朝代：宋

鸚鵡言猶在，琵琶事已非。
傷心瘴江水，同渡不同歸。
攬秀
作者：蔡確
朝代：宋

秉興登茲亭，朱檻臨曲洲。
俯仰一寓目，高風振衣裘。
新陽力尚微，冰雪浩未收。
出沒林間翮，飛鳴各有求。
緬彼北山岑，翛翛雲氣游。
聞有兩高士，茹芝臥巖幽。
長離在青冥，燕雀安得謀。
伊子世味薄，坐感歲且流。
願言從之子，相與物外遊。
新興即事
作者：蔡確
朝代：宋

仁義橋邊楊柳斜，洗亭崗畔種桑麻。
龍山水遶祖師塔，夏院雲埋宰相家。
十仙園裏尋常到，恰似桃源一洞花。
春
作者：蔡確
朝代：宋

十二天街雨壓沙，鞦韆咿喔響人家。
東風會勸十分酒，寒食初開百玉花。
年少斬新金絡馬，柳蔭無數畫輪車。
春來誰道遲遲日，尤覺春來日易斜。
書舍竹
作者：蔡確
朝代：宋

窻前翠竹兩三竿，瀟灑風吹滿院寒。
常在眼前君莫厭，化成龍去見應難。
楊花
作者：蔡確
朝代：宋

楊花三月暮，撩亂送春歸。
盡日閑相逐，無風亦自飛。
輕輕攔乳燕，故故撲征衣。
莫上高樓望，徘徊滿落暉。
清明日赴玉津園宴
作者：蔡確
朝代：宋

春風盎盎水濺濺，南苑清明雨後天。
門外游人聽玉管，席間使者勸金船。
定須歸路燒紅燭，還有新詩上采牋。
舊老戀恩方燕喜，看花應不憶伊川。
跋王荆公題燕侍郎山水圖
作者：蔡確
朝代：宋

相君開卷憶江東，彷彿鍾山與此同。
今日還爲一居士，翛然身在畫圖中。
題王維江行初雪畫
作者：蔡確
朝代：宋

吳兒龜手網寒川，急雪鳴蓑浪拍船。
青弋渡頭曾臥看，令人卻憶十年前。
上烏程李明府
作者：蔡絛
朝代：宋

兩鬢憂民半欲絲，此中能政動神祇。
河陽花發春風滿，單父琴調晝日遲。
直操已爲松柏許，貞心不逐歲時移。
鳳雛驥子生有種，已是庭前玉樹枝。
上乌程李明府
作者：蔡绦
朝代：宋
体裁：七言律诗

两鬓忧民半欲丝，此中能政动神祇。河阳花发春风满，单父琴调昼日迟。直操已为松柏许，贞心不逐岁时移。凤雏骥子生有种，已是庭前玉树枝。
上呈子方乡丈
作者：蔡肇
朝代：宋
体裁：古风

西方残敌鱼游釜，往岁天兵收境土。军行旱海口生烟，沙井无泉天不雨。将军意气吞八荒，欲入凉州倾马乳。坚城不下河未冰，幕中稍觉从军苦。曹侯献计取东关，帐下选锋同此语。归来塞色侵鬓毛，联翩始阅交衢舞。不学行间妄校尉，尽斩孙歆封万户。人生富贵有危机，彘肩不愿加雕俎。
上呈子方鄉丈
作者：蔡肇
朝代：宋

西方殘敵魚游釜，往歲天兵收境土。
軍行旱海口生烟，沙井無泉天不雨。
將軍意氣吞八荒，欲入凉州傾馬乳。
堅城不下河未冰，幕中稍覺從軍苦。
曹侯獻計取東關，帳下選鋒同此語。
歸來塞色侵鬢毛，聯翩始閱交衢舞。
不學行間妄校尉，盡斬孫歆封萬戶。
人生富貴有危機，彘肩不願加雕俎。
书静胜院壁留别父老
作者：蔡肇
朝代：宋
体裁：古风

青山云半遮，惨淡有离色。溪水亦潺湲，呜咽当枕侧。男儿四方志，百年一行役。山水亦奚悲，我自本无得。父老挽我车，洒泪半悽恻。使君虽自力，惭无理人术。举手谢父老，意厚难报塞。
京口即事和周开祖韵
作者：蔡肇
朝代：宋

模写山川画不如，送来我得卷还舒。
废兴此郡多遗事，搜索因君得尽书。
劫坏丹青无晋旧，地穷冈堑是秦余。
试参故楮来真赏，定有能知近代欤。
京口即事和周开祖韵
作者：蔡肇
朝代：宋

模写山川画不如，送来我得卷还舒。废兴此郡多遗事，搜索因君得尽书。劫坏丹青无晋旧，地穷冈堑是秦馀。试参故楮来真赏，定有能知近代欤。
京口即事和周開祖韵
作者：蔡肇
朝代：宋

模寫山川畫不如，送來我得卷還舒。
廢興此郡多遺事，搜索因君得盡書。
劫壞丹青無晉舊，地窮岡塹是秦餘。
試參故楮來真賞，定有能知近代歟。
从孙元忠乞猫
作者：蔡肇
朝代：宋

厨廪空虚鼠亦饥，终宵咬啮近秋帷。
腐儒生计惟黄卷，乞取衔蝉与护持。
从孙元忠乞猫
作者：蔡肇
朝代：宋

厨廪空虚鼠亦饥，终宵咬齧近秋帷。腐儒生计惟黄卷，乞取衔蝉与护持。
再和慎思俯和少年真善事之句
作者：蔡肇
朝代：宋
体裁：五言律诗

百万防秋去，军容凛将闱。请排云鸟出，尽猎犬羊归。老息阴符读，慵便直裰衣。邓侯多衮兴，时命不予违。
再和慎思俯和少年真善事之句
作者：蔡肇
朝代：宋

百萬防秋去，軍容凜將闈。
請排雲鳥出，盡獵犬羊歸。
老息陰符讀，慵便直裰衣。
鄧侯多衮興，時命不予違。
再答文潜
作者：蔡肇
朝代：宋

羌兵昔出皋兰路，欲铲新城无聚土。
烟烽照夜气如霞，铁马连羣歕成雨。
东西两关同日破，股掌婴儿绝哺乳。
鼓声十日拔帐归，至今犹说防城苦。
当时诸将无奇策，不敢弯弓向胡语。
橐驼西来金帛去，孽狐小鼠犹跳舞。
王师八月尽防秋，惴惴军兴恐编户。
腐儒不用辄忧边，庙堂有人制尊俎。
再答文潜
作者：蔡肇
朝代：宋

羌兵昔出皋兰路，欲铲新城无聚土。烟烽照夜气如霞，铁马连群喷成雨。东西两关同日破，股掌婴儿绝哺乳。鼓声十日拔帐归，至今犹说防城苦。当时诸将无奇策，不敢弯弓向胡语。橐驼西来金帛去，孽狐小鼠犹跳舞。王师八月尽防秋，惴惴军兴恐编户。腐儒不用辄忧边，庙堂有人制尊俎。
再答文潜
作者：蔡肇
朝代：宋

羌兵昔出皋蘭路，欲鏟新城無聚土。
烟烽照夜氣如霞，鐵馬連羣歕成雨。
東西兩關同日破，股掌嬰兒絕哺乳。
鼓聲十日拔帳歸，至今猶說防城苦。
當時諸將無奇策，不敢彎弓向胡語。
橐駝西來金帛去，孽狐小鼠猶跳舞。
王師八月盡防秋，惴惴軍興恐編戶。
腐儒不用輒憂邊，廟堂有人制尊俎。
冬日游甘露寺
作者：蔡肇
朝代：宋

漕河胶舟水流咽，水关着键行者歇。
大江伏槎卧长剑，万顷湿银寒不结。
蓬莱诸仙亦避寒，海门冥冥冻欲坼。
朔风吹晚雁叫空，蓬巷松杉崖石裂。
道人丈室最高处，地炉蒲团稳坐热。
我来乘閒不问道，方床相对无言说。
冬日游甘露寺
作者：蔡肇
朝代：宋

漕河胶舟水流咽，水关著键行者歇。大江伏槎卧长剑，万顷湿银寒不结。蓬莱诸仙亦避寒，海门冥冥冻欲坼。朔风吹晚雁叫空，蓬巷松杉崖石裂。道人丈室最高处，地炉蒲团稳坐热。我来乘閒不问道，方床相对无言说。
冬日遊甘露寺
作者：蔡肇
朝代：宋

漕河膠舟水流咽，水關著鍵行者歇。
大江伏槎卧長劍，萬頃濕銀寒不結。
蓬萊諸仙亦避寒，海門冥冥凍欲坼。
朔風吹晚雁叫空，蓬巷松杉崖石裂。
道人丈室最高處，地爐蒲團穩坐熱。
我來乘閒不問道，方牀相對無言說。
北固山
作者：蔡肇
朝代：宋

一径杉松驻晚烟，渐看台影入云间。江拖缟带萦危堞，地注青螺出远山。当日英雄无复见，此时箫鼓有谁閒。我来应被藤萝笑，尘满衣冠盍厚颜。
北固山
作者：蔡肇
朝代：宋

一径杉松驻晚烟，渐看台影入云间。
江拖缟带萦危堞，地注青螺出远山。
当日英雄无復见，此时箫鼓有谁閒。
我来应被藤萝笑，尘满衣冠盍厚颜。
北固山
作者：蔡肇
朝代：宋

一徑杉松駐晚烟，漸看臺影入雲間。
江拖縞带縈危堞，地注青螺出遠山。
當日英雄無復見，此時簫鼓有誰閒。
我來應被藤蘿笑，塵滿衣冠盍厚顔。
句
作者：蔡肇
朝代：宋

愿同籍湜辈，终老韩公门。叠嶂巧分丁字水，腊梅迟见二年花。莫嫌供给难酬客，祇为湖山已自贤。城中十月雨濛濛，遥看句骊半山雪。三峡桥边春见雪，落星寺里暮闻钟。城响涛头入，江昏雨脚斜。柳间黄鸟路，波底白头天。断蓬帆影天平入，夹镜波光水到流。
句·其一
作者：蔡肇
朝代：宋

愿同籍湜辈，终老韩公门。
句·其一
作者：蔡肇
朝代：宋

願同籍湜輩，終老韓公門。
句·其七
作者：蔡肇
朝代：宋

柳間黄鳥路，波底白頭天。
句·其七
作者：蔡肇
朝代：宋

柳间黄鸟路，波底白头天。
句·其三
作者：蔡肇
朝代：宋

莫嫌供給難酬客，祇爲湖山已自賢。
句·其三
作者：蔡肇
朝代：宋

莫嫌供给难酬客，祇为湖山已自贤。
句·其九
作者：蔡肇
朝代：宋

先生万古名何用，博士三年冗不治。
句·其九
作者：蔡肇
朝代：宋

先生萬古名何用，博士三年冗不治。
句·其二
作者：蔡肇
朝代：宋

叠嶂巧分丁字水，腊梅迟见二年花。
句·其二
作者：蔡肇
朝代：宋

疊嶂巧分丁字水，臘梅遲見二年花。
句·其二
作者：蔡肇
朝代：宋

迭嶂巧分丁字水，腊梅迟见二年花。
句·其五
作者：蔡肇
朝代：宋

三峡桥边春见雪，落星寺裏暮闻钟。
句·其五
作者：蔡肇
朝代：宋

三峡桥边春见雪，落星寺里暮闻钟。
句·其五
作者：蔡肇
朝代：宋

三峽橋邊春見雪，落星寺裏暮聞鐘。
句·其八
作者：蔡肇
朝代：宋

断蓬帆影天平入，夹镜波光水到流。
句·其八
作者：蔡肇
朝代：宋

斷蓬帆影天平入，夾鏡波光水到流。
句·其六
作者：蔡肇
朝代：宋

城响涛头入，江昏雨脚斜。
句·其六
作者：蔡肇
朝代：宋

城響濤頭入，江昏雨脚斜。
句·其四
作者：蔡肇
朝代：宋

城中十月雨濛濛，遙看句驪半山雪。
句·其四
作者：蔡肇
朝代：宋

城中十月雨濛濛，遥看句骊半山雪。
句·其四
作者：蔡肇
朝代：宋

城中十月雨蒙蒙，遥看句骊半山雪。
吾庵
作者：蔡肇
朝代：宋

怜吾居处似东屯，草棘荒凉郭裏村。
明月有情先入户，青山无事独当门。
未能种秫五十亩，且为栽桃二百根。
不学灵云觅知解，花时相唤倒余尊。
吾庵
作者：蔡肇
朝代：宋

怜吾居处似东屯，草棘荒凉郭里村。明月有情先入户，青山无事独当门。未能种秫五十亩，且为栽桃二百根。不学灵云觅知解，花时相唤倒馀尊。
吾庵
作者：蔡肇
朝代：宋

憐吾居處似東屯，草棘荒凉郭裏村。
明月有情先入戶，青山無事獨當門。
未能種秫五十畝，且爲栽桃二百根。
不學靈雲覓知解，花時相喚倒餘尊。
和慎思与文潜无咎对榻夜话达旦
作者：蔡肇
朝代：宋
体裁：七言绝句

穷秋天气少晴明，雨叶风窗夜夜声。应为幽人听未足，不教骢马出重城。
和慎思初入試院
作者：蔡肇
朝代：宋

午門鑰入斷人行，禁漏稀微出邇英。
齊拜勅書期老仗，並驅騶御出西城。
諠譁燈火看如夢，關鎖官曹祇寄聲。
聊付能詩破羈旅，詩成冉冉又還生。
和慎思初入试院
作者：蔡肇
朝代：宋

午门钥入断人行，禁漏稀微出迩英。
齐拜勅书期老仗，并驱驺御出西城。
諠譁灯火看如梦，关锁官曹祇寄声。
聊付能诗破羁旅，诗成冉冉又还生。
和慎思初入试院
作者：蔡肇
朝代：宋

午门钥入断人行，禁漏稀微出迩英。齐拜敕书期老仗，并驱驺御出西城。諠哗灯火看如梦，关锁官曹祇寄声。聊付能诗破羁旅，诗成冉冉又还生。
和慎思同舍問及故山景物用鐘字韵詩以答
作者：蔡肇
朝代：宋

白鹿真人欻御風，青杉手種大如鐘。
還丹未化神應護，道骨相期子合逢。
萬里且看騰踏去，一樽聊喜笑言從。
攢峰列壑休南望，曉榻秋陰分外濃。
和慎思同舍问及故山景物用钟字韵诗以答
作者：蔡肇
朝代：宋
体裁：七言律诗

白鹿真人欻御风，青杉手种大如钟。还丹未化神应护，道骨相期子合逢。万里且看腾踏去，一樽聊喜笑言从。攒峰列壑休南望，晓榻秋阴分外浓。
和慎思寄次张弟
作者：蔡肇
朝代：宋
体裁：七言绝句

南山千亩龙蛇窟，半夜春雷起屈盘。欲钓六鳌沧海去，为留春笋作长竿。
和慎思寄次張弟
作者：蔡肇
朝代：宋

南山千畝龍蛇窟，半夜春雷起屈盤。
欲釣六鼇滄海去，爲留春筍作長竿。
和慎思未試即事雜書率用秋日同文館爲首句·其一
作者：蔡肇
朝代：宋

翳翳雲生樹，翻翻風動闈。
高秋忽如此，吾黨苦思歸。
極目愁關塞，侵寒寄褚衣。
少狂真喜事，回首壯心違。
和慎思未試即事雜書率用秋日同文館爲首句·其三
作者：蔡肇
朝代：宋

取士漁鹽出，傳經戶牖開。
驚濤簾外起，驟雨筆端來。
人競懸金鑒，書方貴玉杯。
太平元有象，勿遣賦良媒。
和慎思未試即事雜書率用秋日同文館爲首句·其二
作者：蔡肇
朝代：宋

物色清秋逼，官曹靜夜長。
華星披夕靄，皎露洗空凉。
律細詩難繼，禪心夢易忘。
依稀貪佛日，香火宿諸方。
和慎思未试即事杂书率用秋日同文馆为首句
作者：蔡肇
朝代：宋

翳翳云生树，翻翻风动闱。高秋忽如此，吾党苦思归。极目愁关塞，侵寒寄褚衣。少狂真喜事，回首壮心违。物色清秋逼，官曹静夜长。华星披夕霭，皎露洗空凉。律细诗难继，禅心梦易忘。依稀贪佛日，香火宿诸方。取士渔盐出，传经户牖开。惊涛帘外起，骤雨笔端来。人竞悬金鉴，书方贵玉杯。太平元有象，勿遣赋良媒。
和慎思未试即事杂书率用秋日同文馆为首句·其一
作者：蔡肇
朝代：宋
体裁：五言律诗

翳翳云生树，翻翻风动闱。高秋忽如此，吾党苦思归。极目愁关塞，侵寒寄褚衣。少狂真喜事，回首壮心违。
和慎思未试即事杂书率用秋日同文馆为首句·其三
作者：蔡肇
朝代：宋
体裁：五言律诗

取士渔盐出，传经户牖开。惊涛帘外起，骤雨笔端来。人竞悬金鉴，书方贵玉杯。太平元有象，勿遣赋良媒。
和慎思未试即事杂书率用秋日同文馆为首句·其二
作者：蔡肇
朝代：宋
体裁：五言律诗

物色清秋逼，官曹静夜长。华星披夕霭，皎露洗空凉。律细诗难继，禅心梦易忘。依稀贪佛日，香火宿诸方。
和慎思漫兴成章屡蒙子方宠和更辱赠句辄用奉酬
作者：蔡肇
朝代：宋
体裁：七言律诗

曹公长剑一杯酒，邓子孤云万里心。神骏莫辞观马厩，深沉久合寄书林。礼闱联事几三月，词客悲秋共一音。独有何郎诗思苦，空阶点滴伴清吟。
和慎思漫興成章屢蒙子方寵和更辱贈句輒用奉酬
作者：蔡肇
朝代：宋

曹公長劍一杯酒，鄧子孤雲萬里心。
神駿莫辭觀馬廄，深沉久合寄書林。
禮闈聯事幾三月，詞客悲秋共一音。
獨有何郎詩思苦，空階點滴伴清吟。
和慎思秋日同文館詩·其一
作者：蔡肇
朝代：宋

清月看初滿，黄花吐未齊。
小山思隠桂，大谷憶佳梨。
節物信可美，詩騷懶自題。
長年諳獨宿，聽雨閉秋閨。
和慎思秋日同文館詩·其三
作者：蔡肇
朝代：宋

萬里夷王子，曾聽若木雞。
泛舟滄海外，授館國門西。
琛幣來重譯，車書想舊題。
蒼梧弓劍冷，雲雨泣芝泥。
和慎思秋日同文館詩·其二
作者：蔡肇
朝代：宋

匝合青雲幕，縱橫白羽場。
誰矜率爾對，吾念斐然章。
名淡隃糜榜，衣飄月窟香。
春風馬蹄疾，鞭帽散平康。
和慎思秋日同文館詩·其五
作者：蔡肇
朝代：宋

明時勤選擢，間設譽髦場。
該學添三傳，微能及九章。
靜無桃葉唱，清有菊花香。
解我幽憂病，惟應頼杜康。
和慎思秋日同文館詩·其六
作者：蔡肇
朝代：宋

鵠卵因時化，如何赴越雞。
逸羣來冀北，屏氣入淮西。
盛事兼三物，浮辭斥百題。
慎須精藻鑒，寵辱異雲泥。
和慎思秋日同文館詩·其四
作者：蔡肇
朝代：宋

闃寂同文館，秋英綻欲齊。
禪庖分白乳，仙果破青梨。
琴理將忘曲，詩探未賦題。
清懽在文史，誰復夢重閨。
和慎思秋日同文馆诗
作者：蔡肇
朝代：宋

清月看初满，黄花吐未齐。小山思隐桂，大谷忆佳梨。节物信可美，诗骚懒自题。长年谙独宿，听雨闭秋闺。匝合青云幕，纵横白羽场。谁矜率尔对，吾念斐然章。名淡隃糜榜，衣飘月窟香。春风马蹄疾，鞭帽散平康。万里夷王子，曾听若木鸡。泛舟沧海外，授馆国门西。琛币来重译，车书想旧题。苍梧弓剑冷，云雨泣芝泥。阒寂同文馆，秋英绽欲齐。禅庖分白乳，仙果破青梨。琴理将忘曲，诗探未赋题。清欢在文史，谁复梦重闺。明时勤选擢，间设誉髦场。该学添三传，微能及九章。静无桃叶唱，清有菊花香。解我幽忧病，惟应赖杜康。鹄卵因时化，如何赴越鸡。逸群来冀北，屏气入淮西。盛事兼三物，浮辞斥百题。慎须精藻鉴，宠辱异云泥。
和慎思秋日同文馆诗·其一
作者：蔡肇
朝代：宋

清月看初满，黄花吐未齐。小山思隐桂，大谷忆佳梨。节物信可美，诗骚懒自题。长年谙独宿，听雨闭秋闺。
和慎思秋日同文馆诗·其一
作者：蔡肇
朝代：宋

清月看初满，黄花吐未齐。
小山思隠桂，大谷忆佳梨。
节物信可美，诗骚懒自题。
长年谙独宿，听雨闭秋闺。
和慎思秋日同文馆诗·其三
作者：蔡肇
朝代：宋
体裁：五言律诗

万里夷王子，曾听若木鸡。泛舟沧海外，授馆国门西。琛币来重译，车书想旧题。苍梧弓剑冷，云雨泣芝泥。
和慎思秋日同文馆诗·其二
作者：蔡肇
朝代：宋
体裁：五言律诗

匝合青云幕，纵横白羽场。谁矜率尔对，吾念斐然章。名淡隃糜榜，衣飘月窟香。春风马蹄疾，鞭帽散平康。
和慎思秋日同文馆诗·其五
作者：蔡肇
朝代：宋

明时勤选擢，间设誉髦场。该学添三传，微能及九章。静无桃叶唱，清有菊花香。解我幽忧病，惟应赖杜康。
和慎思秋日同文馆诗·其五
作者：蔡肇
朝代：宋

明时勤选擢，间设誉髦场。
该学添三传，微能及九章。
静无桃叶唱，清有菊花香。
解我幽忧病，惟应頼杜康。
和慎思秋日同文馆诗·其六
作者：蔡肇
朝代：宋

鹄卵因时化，如何赴越鸡。
逸羣来冀北，屏气入淮西。
盛事兼三物，浮辞斥百题。
慎须精藻鉴，宠辱异云泥。
和慎思秋日同文馆诗·其六
作者：蔡肇
朝代：宋

鹄卵因时化，如何赴越鸡。逸群来冀北，屏气入淮西。盛事兼三物，浮辞斥百题。慎须精藻鉴，宠辱异云泥。
和慎思秋日同文馆诗·其四
作者：蔡肇
朝代：宋

阒寂同文馆，秋英绽欲齐。
禅庖分白乳，仙果破青梨。
琴理将忘曲，诗探未赋题。
清懽在文史，谁復梦重闺。
和慎思秋日同文馆诗·其四
作者：蔡肇
朝代：宋

阒寂同文馆，秋英绽欲齐。禅庖分白乳，仙果破青梨。琴理将忘曲，诗探未赋题。清欢在文史，谁复梦重闺。
和慎思與文潜无咎對榻夜話達旦
作者：蔡肇
朝代：宋

窮秋天氣少晴明，雨葉風窗夜夜聲。
應爲幽人聽未足，不教驄馬出重城。
和慎思詩呈同院後至諸公
作者：蔡肇
朝代：宋

文書汗牛馬，棟宇切昭回。
剸玉君曾試，吹竽我亦來。
鑒精真有頼，詩妙不容陪。
只憶歸山去，霜畦斸芋魁。
和慎思詩呈同院諸公·其一
作者：蔡肇
朝代：宋

圖書從所好，英俊此焉依。
奎壁重開照，琳瑯盡得歸。
地嚴宮漏轉，門掩吏人稀。
子有詩三百，西江咀寶璣。
和慎思詩呈同院諸公·其三
作者：蔡肇
朝代：宋

諸彥聯翩入，斯文迤邐回。
滔滔引溟漲，爛爛繚巖隈。
此地身拘窘，他時心往來。
倡酬真有味，顧我獨非才。
和慎思詩呈同院諸公·其二
作者：蔡肇
朝代：宋

客去衣裳嬾，更長燈燭光。
隨身一書笈，貯腹萬雕梁。
夢舊傳青館，封須拜皁囊。
羽翰從此正，天步赤霄長。
和慎思诗呈同院后至诸公
作者：蔡肇
朝代：宋

文书汗牛马，栋宇切昭回。剸玉君曾试，吹竽我亦来。鉴精真有赖，诗妙不容陪。只忆归山去，霜畦斸芋魁。
和慎思诗呈同院后至诸公
作者：蔡肇
朝代：宋

文书汗牛马，栋宇切昭回。
剸玉君曾试，吹竽我亦来。
鉴精真有頼，诗妙不容陪。
只忆归山去，霜畦斸芋魁。
和慎思诗呈同院诸公
作者：蔡肇
朝代：宋

图书从所好，英俊此焉依。奎壁重开照，琳琅尽得归。地严宫漏转，门掩吏人稀。子有诗三百，西江咀宝玑。客去衣裳懒，更长灯烛光。随身一书笈，贮腹万雕梁。梦旧传青馆，封须拜皂囊。羽翰从此正，天步赤霄长。诸彦联翩入，斯文迤逦回。滔滔引溟涨，烂烂缭岩隈。此地身拘窘，他时心往来。倡酬真有味，顾我独非才。
和慎思诗呈同院诸公·其一
作者：蔡肇
朝代：宋
体裁：五言律诗

图书从所好，英俊此焉依。奎壁重开照，琳琅尽得归。地严宫漏转，门掩吏人稀。子有诗三百，西江咀宝玑。
和慎思诗呈同院诸公·其三
作者：蔡肇
朝代：宋
体裁：五言律诗

诸彦联翩入，斯文迤逦回。滔滔引溟涨，烂烂缭岩隈。此地身拘窘，他时心往来。倡酬真有味，顾我独非才。
和慎思诗呈同院诸公·其二
作者：蔡肇
朝代：宋

客去衣裳懒，更长灯烛光。
随身一书笈，贮腹万雕梁。
梦旧传青馆，封须拜皁囊。
羽翰从此正，天步赤霄长。
和慎思诗呈同院诸公·其二
作者：蔡肇
朝代：宋

客去衣裳懒，更长灯烛光。随身一书笈，贮腹万雕梁。梦旧传青馆，封须拜皂囊。羽翰从此正，天步赤霄长。
和慎思重九考罢试卷书呈同院诸公
作者：蔡肇
朝代：宋

清秋官舍酒瓶空，满袖黄花情所钟。忽得数篇吟可老，绝知开口笑难逢。浮舟有底不归去，戏马犹能限莫从。江上鲈鱼三尺许，西风攲枕梦魂浓。
和慎思重九考罢试卷书呈同院诸公
作者：蔡肇
朝代：宋

清秋官舍酒瓶空，满袖黄花情所钟。
忽得数篇吟可老，绝知开口笑难逢。
浮舟有底不归去，戏马犹能限莫从。
江上鲈鱼三尺许，西风欹枕梦魂浓。
和慎思重九考罷試卷書呈同院諸公
作者：蔡肇
朝代：宋

清秋官舍酒瓶空，滿袖黄花情所鍾。
忽得數篇吟可老，絕知開口笑難逢。
浮舟有底不歸去，戲馬猶能限莫從。
江上鱸魚三尺許，西風欹枕夢魂濃。
和文潜初伏大雨戏呈无咎
作者：蔡肇
朝代：宋
体裁：古风

城中鼎食排翠釜，羊胛驼峰贱如土。青衫学士家故贫，斗米束薪炊湿雨。纵横图史照屋壁，呫嗫诗骚从稚乳。省中无事骑马归，雨声一洗茅檐苦。急呼南巷同舍郎，听我临风有凉语。且贪青简事文章，未有黄金买歌舞。往来诗卷牛腰许，太羹玄酒并在户。吾诗老涩邀使前，政坐可口收艰俎。
和文潜初伏大雨戲呈无咎
作者：蔡肇
朝代：宋

城中鼎食排翠釜，羊胛駝峰賤如土。
青衫學士家故貧，斗米束薪炊濕雨。
縱橫圖史照屋壁，呫囁詩騷從稚乳。
省中無事騎馬歸，雨聲一洗茅簷苦。
急呼南巷同舍郎，聽我臨風有凉語。
且貪青簡事文章，未有黄金買歌舞。
往來詩卷牛腰許，太羹玄酒並在戶。
吾詩老澀邀使前，政坐可口收艱俎。
和文潜欲知归期近
作者：蔡肇
朝代：宋

欲知归期近，朱墨复在手。出门岂无时，官事少邂逅。张公晚定交，千仞仰森秀。华堂耿青灯，夜半狮子吼。真龙服内闲，爽气凛群厩。新诗陈五鼎，斟酌皆可口。光华委行色，于我亦何有。缄藏不知报，刻画无盐丑。
和文潜欲知归期近
作者：蔡肇
朝代：宋

欲知归期近，朱墨復在手。
出门岂无时，官事少邂逅。
张公晚定交，千仞仰森秀。
华堂耿青灯，夜半狮子吼。
真龙服内闲，爽气凛羣厩。
新诗陈五鼎，斟酌皆可口。
光华委行色，于我亦何有。
缄藏不知报，刻画无盐丑。
和文潜欲知歸期近
作者：蔡肇
朝代：宋

欲知歸期近，朱墨復在手。
出門豈無時，官事少邂逅。
張公晚定交，千仞仰森秀。
華堂耿青燈，夜半獅子吼。
真龍服內閑，爽氣凜羣廄。
新詩陳五鼎，斟酌皆可口。
光華委行色，於我亦何有。
緘藏不知報，刻畫無鹽醜。
和无咎奉答文潜戏赠
作者：蔡肇
朝代：宋
体裁：七言绝句

邓子词锋鲁孟劳，刜钟剸玉尽铅刀。风流陶谢枝梧困，击节期君仆命骚。
和无咎奉答文潜戲贈
作者：蔡肇
朝代：宋

鄧子詞鋒魯孟勞，刜鍾剸玉盡鉛刀。
風流陶謝枝梧困，擊節期君僕命騷。
和翟忠惠游焦山
作者：蔡肇
朝代：宋

吾聞海中之山名黛輿，八紘九野水所輸。
沙痕蕝石記千古，堯水滔天才一濡。
西潴七澤並淮湖，南傾百粵包荆舒。
孤根不畏波浪沒，正氣自有神明扶。
火輪纔升水鶴唳，地籟所作江㹠噓。
佳氣鬰鬰崖不枯，華堂五丈安方裾。
魚山清梵吼螺唄，水師絕叫訶龜魚。
山靈護法踴車象，石叟衄敵峻隈隅。
可憐蠻觸戰左右，始信婦姑勃空虛。
大千共此華藏海，比邱無一鍼鋒居。
君詩文采炳於菟，我行稽留類賈胡。
何時妙語對竹榻，清夜柏子燃銅爐。
卓錐之地雖亦無，安用更求無價珠。
和翟忠惠游焦山
作者：蔡肇
朝代：宋

吾闻海中之山名黛舆，八纮九野水所输。沙痕蕝石记千古，尧水滔天才一濡。西潴七泽并淮湖，南倾百粤包荆舒。孤根不畏波浪没，正气自有神明扶。火轮才升水鹤唳，地籁所作江㹠嘘。佳气郁郁崖不枯，华堂五丈安方裾。鱼山清梵吼螺呗，水师绝叫诃龟鱼。山灵护法踊车象，石叟衄敌峻隈隅。可怜蛮触战左右，始信妇姑勃空虚。大千共此华藏海，比邱无一针锋居。君诗文采炳于菟，我行稽留类贾胡。何时妙语对竹榻，清夜柏子燃铜炉。卓锥之地虽亦无，安用更求无价珠。
和翟忠惠游焦山
作者：蔡肇
朝代：宋
体裁：古风

吾闻海中之山名黛舆，八纮九野水所输。沙痕蕝石记千古，尧水滔天才一濡。西潴七泽并淮湖，南倾百粤包荆舒。孤根不畏波浪没，正气自有神明扶。火轮才升水鹤唳，地籁所作江豚嘘。佳气郁郁崖不枯，华堂五丈安方裾。鱼山清梵吼螺呗，水师绝叫诃龟鱼。山灵护法踊车象，石叟衄敌峻隈隅。可怜蛮触战左右，始信妇姑勃空虚。大千共此华藏海，比邱无一针锋居。君诗文采炳于菟，我行稽留类贾胡。何时妙语对竹榻，清夜柏子燃铜炉。卓锥之地虽亦无，安用更求无价珠。
和翟忠惠游焦山
作者：蔡肇
朝代：宋

吾闻海中之山名黛舆，八纮九野水所输。
沙痕蕝石记千古，尧水滔天才一濡。
西潴七泽并淮湖，南倾百粤包荆舒。
孤根不畏波浪没，正气自有神明扶。
火轮纔升水鹤唳，地籁所作江㹠嘘。
佳气鬰鬰崖不枯，华堂五丈安方裾。
鱼山清梵吼螺呗，水师绝叫诃龟鱼。
山灵护法踊车象，石叟衄敌峻隈隅。
可怜蛮触战左右，始信妇姑勃空虚。
大千共此华藏海，比邱无一鍼锋居。
君诗文采炳于菟，我行稽留类贾胡。
何时妙语对竹榻，清夜柏子燃铜炉。
卓锥之地虽亦无，安用更求无价珠。
大港即事次韵
作者：蔡肇
朝代：宋

村落家家有酒沽，黄童白叟醉相扶。恨无韩滉丹青手，更作丰年几幅图。野草追随岸接篱，紫荆门巷日平西。自言今岁春耕早，腊雪消来水一犁。
大港即事次韵·其一
作者：蔡肇
朝代：宋
体裁：七言绝句

村落家家有酒沽，黄童白叟醉相扶。恨无韩滉丹青手，更作丰年几幅图。
大港即事次韵·其一
作者：蔡肇
朝代：宋

村落家家有酒沽，黄童白叟醉相扶。
恨無韓滉丹青手，更作豐年幾幅圖。
大港即事次韵·其二
作者：蔡肇
朝代：宋
体裁：七言绝句

野草追随岸接篱，紫荆门巷日平西。自言今岁春耕早，腊雪消来水一犁。
大港即事次韵·其二
作者：蔡肇
朝代：宋

野草追隨岸接籬，紫荆門巷日平西。
自言今歲春耕早，臘雪消來水一犁。
家弟別試預薦時蒙慎思學士贈詩致慶感荷不已次韵酬謝
作者：蔡肇
朝代：宋

我家書冊代耕農，尚祝甌窶畝一鍾。
再築金臺端不昧，高懸水鏡亦難逢。
親闈動喜欣欣色，士論推公趯趯從。
好在黄花歸薦壽，秋堂歡笑變春濃。
家弟别试预荐时蒙慎思学士赠诗致庆感荷不已次韵酬谢
作者：蔡肇
朝代：宋
体裁：七言律诗

我家书册代耕农，尚祝瓯窭亩一钟。再筑金台端不昧，高悬水镜亦难逢。亲闱动喜欣欣色，士论推公趯趯从。好在黄花归荐寿，秋堂欢笑变春浓。
寄京口新居
作者：蔡肇
朝代：宋

橘圃青黄星照屋，竹林修竦槊搀云。
千头固不羡汝食，一日可能无此君。
为结茅斋依法露，欲携藤簟洗余醺。
要来静处回光座，阅世真如过目蚊。
寄京口新居
作者：蔡肇
朝代：宋

橘圃青黄星照屋，竹林修竦槊搀云。千头固不羡汝食，一日可能无此君。为结茅斋依法露，欲携藤簟洗馀醺。要来静处回光座，阅世真如过目蚊。
寄京口新居
作者：蔡肇
朝代：宋

橘圃青黄星照屋，竹林修竦槊攙雲。
千頭固不羨汝食，一日可能無此君。
爲結茅齋依法露，欲携藤簟洗餘醺。
要來靜處回光座，閱世真如過目蚊。
寄題君山亭送呂天衢秀才
作者：蔡肇
朝代：宋

百川赴下流，江海互吞吐。
回瀾薄空日，老岸不立土。
坡陀出巨石，鼇背啟窗戶。
我來俯凝碧，萬頃過微雨。
南沙八十里，草木盡可數。
風聲玄冥開，松影翠蛟舞。
昏昏魚龍氣，暝色失洲渚。
林間古蘭若，梵放雜鳴櫓。
不能掛長帆，破浪極幽睹。
至今清夜夢，窈窕越修阻。
喜君自茲來，浩浩見眉宇。
館置古城東，淡飯忘羈旅。
連城雖自珍，歷塊誰爲許。
束書問東舟，了不掛一語。
脫身少年場，清座參佛祖。
冰顔未生髭，老氣欲冠古。
所得豈虛名，自是慰諸呂。
南天正炎溽，歸思亟飛羽。
江魚已釣肥，江酒尚酤煮。
訪子昔遊地，耿耿月沉浦。
席龍望東南，浮雲渺吳楚。
寄题君山亭送吕天衢秀才
作者：蔡肇
朝代：宋
体裁：古风

百川赴下流，江海互吞吐。回澜薄空日，老岸不立土。坡陀出巨石，鳌背启窗户。我来俯凝碧，万顷过微雨。南沙八十里，草木尽可数。风声玄冥开，松影翠蛟舞。昏昏鱼龙气，暝色失洲渚。林间古兰若，梵放杂鸣橹。不能挂长帆，破浪极幽睹。至今清夜梦，窈窕越修阻。喜君自兹来，浩浩见眉宇。馆置古城东，淡饭忘羁旅。连城虽自珍，历块谁为许。束书问东舟，了不挂一语。脱身少年场，清座参佛祖。冰颜未生髭，老气欲冠古。所得岂虚名，自是慰诸吕。南天正炎溽，归思亟飞羽。江鱼已钓肥，江酒尚酤煮。访子昔游地，耿耿月沉浦。席龙望东南，浮云渺吴楚。
寒江捕魚圖
作者：蔡肇
朝代：宋

海門山頭初日晴，西津渡口寒潮生。
沙痕暗長島嶼沒，但見漁舟縱復橫。
江烟漠漠飛鷗鷺，著底寒魚冷難捕。
霜中漁父扣舷歌，明月蘆花不知處。
寒江捕鱼图
作者：蔡肇
朝代：宋

海门山头初日晴，西津渡口寒潮生。沙痕暗长岛屿没，但见渔舟纵复横。江烟漠漠飞鸥鹭，著底寒鱼冷难捕。霜中渔父扣舷歌，明月芦花不知处。
寒江捕鱼图
作者：蔡肇
朝代：宋

海门山头初日晴，西津渡口寒潮生。
沙痕暗长岛屿没，但见渔舟纵復横。
江烟漠漠飞鸥鹭，着底寒鱼冷难捕。
霜中渔父扣舷歌，明月芦花不知处。
小詩戲无咎
作者：蔡肇
朝代：宋

吳山楚水未忘懷，暮雨朝雲恨已乖。
縱免摩伽能毀戒，未妨澤室會千齋。
小诗戏无咎
作者：蔡肇
朝代：宋
体裁：七言绝句

吴山楚水未忘怀，暮雨朝云恨已乖。纵免摩伽能毁戒，未妨泽室会千斋。
张公洞
作者：蔡肇
朝代：宋

髯仙御气已超升，岩洞千秋冷不扃。若许残铅除白发，敢辞长镵斸青冥。坛场岁为民祈福，蒿艾时因鬼乞灵。他日重来寻石髓，绛云深坐读黄庭。髯仙御气款雷扉，洞户千秋敞翠微。寓马至今来秘祝，刍灵聊复借馀威。石房故剑龙随势，空灶残丹鼠辄飞。欲炼刀圭留齿发，山头白鹤几时归。
张公洞·其一
作者：蔡肇
朝代：宋

髯仙御气已超升，岩洞千秋冷不扃。若许残铅除白发，敢辞长镵斸青冥。坛场岁为民祈福，蒿艾时因鬼乞灵。他日重来寻石髓，绛云深坐读黄庭。
张公洞·其一
作者：蔡肇
朝代：宋

髯仙御气已超昇，岩洞千秋冷不扃。
若许残铅除白髮，敢辞长镵斸青冥。
坛场岁为民祈福，蒿艾时因鬼乞灵。
他日重来寻石髓，绛云深坐读黄庭。
张公洞·其二
作者：蔡肇
朝代：宋

髯仙御气款雷扉，洞户千秋敞翠微。寓马至今来秘祝，刍灵聊复借馀威。石房故剑龙随势，空灶残丹鼠辄飞。欲炼刀圭留齿发，山头白鹤几时归。
张公洞·其二
作者：蔡肇
朝代：宋

髯仙御气款雷扉，洞户千秋敞翠微。
寓马至今来秘祝，刍灵聊復借余威。
石房故剑龙随势，空竈残丹鼠辄飞。
欲炼刀圭留齿髮，山头白鹤几时归。
張公洞·其一
作者：蔡肇
朝代：宋

髯仙御氣已超昇，巖洞千秋冷不扃。
若許殘鉛除白髮，敢辭長鑱斸青冥。
壇場歲爲民祈福，蒿艾時因鬼乞靈。
他日重來尋石髓，絳雲深坐讀黄庭。
張公洞·其二
作者：蔡肇
朝代：宋

髯仙御氣款雷扉，洞戶千秋敞翠微。
寓馬至今來秘祝，芻靈聊復借餘威。
石房故劍龍隨勢，空竈殘丹鼠輒飛。
欲煉刀圭留齒髮，山頭白鶴幾時歸。
彭君宜江上新开轩
作者：蔡肇
朝代：宋
体裁：七言律诗

老至登临兴未穷，扁舟几欲拭秋风。能开胜地留连我，只在高人指顾中。暮霭先昏瓜步港，寒潮犹打蒜山宫。请君剩汲中泠水，客至何妨酒屡空。
彭君宜江上新開軒
作者：蔡肇
朝代：宋

老至登臨興未窮，扁舟幾欲拭秋風。
能開勝地留連我，只在高人指顧中。
暮靄先昏瓜步港，寒潮猶打蒜山宮。
請君剩汲中泠水，客至何妨酒屢空。
得奇石于岘山
作者：蔡肇
朝代：宋

州城西南五里间，如渡巩洛趋秦川。
土囊行尽跨山脊，云涛万顷江掀天。
江南六月黄埃起，岭上行人多暍死。
车声踯躅正烦冤，石缝甘寒冽清泚。
兹山蟠伏信有灵，穷幽访远恨未能。
山农告异指南麓，夜有虹气如长绳。
朝携长镵剃草棘，应手铿然逢鉅石。
深藏疑有仙鬼护，完好不受沙土蚀。
十夫募工挽使前，举身汹汹争相传。
置园辉泽被草木，隅坐咫尺生云烟。
自笑年来有师癖，摩挲剔濯穷朝夕。
嵌形空洞出包藏，玉质青温相灵璧。
沙痕洗尽圭角光，卷崖透壑通中旁。
缕分浅黛泫微雨，翠剥苍藓晞朝旸。
我昔扁舟临古汴，千金价市搜寻徧。
兰皋西鏁靳家园，方丈瀛洲眼中见。
君不闻米家砚山入禁中，蕞尔卷石谁为容。
乃知此亦有显晦，万事默默由天公。
得奇石于岘山
作者：蔡肇
朝代：宋

州城西南五里间，如渡巩洛趋秦川。土囊行尽跨山脊，云涛万顷江掀天。江南六月黄埃起，岭上行人多暍死。车声踯躅正烦冤，石缝甘寒冽清泚。兹山蟠伏信有灵，穷幽访远恨未能。山农告异指南麓，夜有虹气如长绳。朝携长镵剃草棘，应手铿然逢钜石。深藏疑有仙鬼护，完好不受沙土蚀。十夫募工挽使前，举身汹汹争相传。置园辉泽被草木，隅坐咫尺生云烟。自笑年来有师癖，摩挲剔濯穷朝夕。嵌形空洞出包藏，玉质青温相灵璧。沙痕洗尽圭角光，卷崖透壑通中旁。缕分浅黛泫微雨，翠剥苍藓晞朝旸。我昔扁舟临古汴，千金价市搜寻遍。兰皋西锁靳家园，方丈瀛洲眼中见。君不闻米家砚山入禁中，蕞尔卷石谁为容。乃知此亦有显晦，万事默默由天公。
得奇石於峴山
作者：蔡肇
朝代：宋

州城西南五里間，如渡鞏洛趨秦川。
土囊行盡跨山脊，雲濤萬頃江掀天。
江南六月黄埃起，嶺上行人多暍死。
車聲躑躅正煩冤，石縫甘寒冽清泚。
茲山蟠伏信有靈，窮幽訪遠恨未能。
山農告異指南麓，夜有虹氣如長繩。
朝携長鑱剃草棘，應手鏗然逢鉅石。
深藏疑有仙鬼護，完好不受沙土蝕。
十夫募工挽使前，舉身洶洶爭相傳。
置園輝澤被草木，隅坐咫尺生雲烟。
自笑年來有師癖，摩挲剔濯窮朝夕。
嵌形空洞出包藏，玉質青溫相靈璧。
沙痕洗盡圭角光，卷崖透壑通中旁。
縷分淺黛泫微雨，翠剝蒼蘚晞朝暘。
我昔扁舟臨古汴，千金價市搜尋徧。
蘭皋西鏁靳家園，方丈瀛洲眼中見。
君不聞米家硯山入禁中，蕞爾卷石誰爲容。
乃知此亦有顯晦，萬事默默由天公。
從孫元忠乞貓
作者：蔡肇
朝代：宋

厨廩空虛鼠亦饑，終宵咬齧近秋帷。
腐儒生計惟黄卷，乞取銜蟬與護持。
慎思說家山之勝用其語得詩
作者：蔡肇
朝代：宋

江清石磊磊，野曠竹修修。
此地有茅屋，我行尋白鷗。
分留須物色，來往更風流。
相對黄塵夢，詩成擁鼻謳。
慎思说家山之胜用其语得诗
作者：蔡肇
朝代：宋
体裁：五言律诗

江清石磊磊，野旷竹修修。此地有茅屋，我行寻白鸥。分留须物色，来往更风流。相对黄尘梦，诗成拥鼻讴。
敬用无咎学士年兄长韵上呈子方太仆
作者：蔡肇
朝代：宋

两河郡县沦西方，西人思汉今未忘。果园芜没白草芳，旃裘戏马谁家郎。车箱峡口涧谷长，旄头倒挂回穹苍。王师西出讨獝狂，六花簇垒来堂堂。前锋锐头臂两枪，伏奸谨索收生羌。天声隐辚摇姑臧，奇兵缭背断馈粮。决河有声如坏冈，城头击钟声殷床。万甲几欲漂无旁，虽有伉健谁腾骧。一夫不敢陵彼隍，马首欲东促归装。缄胸有策须眉扬，归来恍恍若有亡。劬劳累日何由偿，战鞍挂屋寻书囊。目随飞鸿思帝乡，彭城老将官横行。幕中市骏收骕骦，射堂两部奏清商。应弦破镝如蜂房，谈笑斥土羁名王。画图遣奏朝明光，诏书留典真乘黄。锦鞯玉勒春风香，平池老柳高云凉。神骏在目豪吟觞，跨下蹀躞惊凫翔。皇居九衢天中央，我时项背聊相望。西城九月天陨霜，夜谈关塞评文章。微言窃比惠与庄，和诗脱笔觉我忙。祝君韬养寿且祥，功名有来成堵墙。勿忧寒暑败肉浆，韔弓箙矢用则张。
敬用无咎学士年兄长韵上呈子方太仆
作者：蔡肇
朝代：宋

两河郡县沦西方，西人思汉今未忘。
果园芜没白草芳，旃裘戏马谁家郎。
车箱峡口涧谷长，旄头倒挂回穹苍。
王师西出讨獝狂，六花簇垒来堂堂。
前锋锐头臂两枪，伏姦谨索收生羌。
天声隠辚摇姑臧，奇兵缭背断馈粮。
决河有声如坏冈，城头击钟声殷床。
万甲几欲漂无旁，虽有伉健谁腾骧。
一夫不敢陵彼隍，马首欲东促归装。
缄胸有策鬚眉扬，归来恍恍若有亡。
劬劳累日何由偿，战鞍挂屋寻书囊。
目随飞鸿思帝乡，彭城老将官横行。
幕中市骏收骕骦，射堂两部奏清商。
应弦破镝如蜂房，谈笑斥土羁名王。
画图遣奏朝明光，诏书留典真乘黄。
锦鞯玉勒春风香，平池老柳高云凉。
神骏在目豪吟觞，跨下蹀躞惊鳬翔。
皇居九衢天中央，我时项背聊相望。
西城九月天陨霜，夜谈关塞评文章。
微言窃比惠与庄，和诗脱笔觉我忙。
祝君韬养寿且祥，功名有来成堵墙。
勿忧寒暑败肉浆，韔弓箙矢用则张。
敬用无咎學士年兄長韵上呈子方太僕
作者：蔡肇
朝代：宋

兩河郡縣淪西方，西人思漢今未忘。
果園蕪沒白草芳，旃裘戲馬誰家郎。
車箱峽口澗谷長，旄頭倒掛回穹蒼。
王師西出討獝狂，六花簇壘來堂堂。
前鋒銳頭臂兩槍，伏姦謹索收生羌。
天聲隠轔摇姑臧，奇兵繚背斷饋糧。
决河有聲如壞岡，城頭擊鍾聲殷床。
萬甲幾欲漂無旁，雖有伉健誰騰驤。
一夫不敢陵彼隍，馬首欲東促歸裝。
緘胸有策鬚眉揚，歸來恍恍若有亡。
劬勞累日何由償，戰鞍掛屋尋書囊。
目隨飛鴻思帝鄉，彭城老將官橫行。
幕中市駿收驌驦，射堂兩部奏清商。
應弦破鏑如蜂房，談笑斥土羈名王。
畫圖遣奏朝明光，詔書留典真乘黄。
錦韉玉勒春風香，平池老柳高雲凉。
神駿在目豪吟觴，跨下蹀躞驚鳬翔。
皇居九衢天中央，我時項背聊相望。
西城九月天隕霜，夜談關塞評文章。
微言竊比惠與莊，和詩脫筆覺我忙。
祝君韜養壽且祥，功名有來成堵牆。
勿憂寒暑敗肉漿，韔弓箙矢用則張。
書靜勝院壁留別父老
作者：蔡肇
朝代：宋

青山雲半遮，慘淡有離色。
溪水亦潺湲，嗚咽當枕側。
男兒四方志，百年一行役。
山水亦奚悲，我自本無得。
父老挽我車，洒淚半悽惻。
使君雖自力，慚無理人術。
舉手謝父老，意厚難報塞。
望海楼
作者：蔡肇
朝代：宋

城晓通霜白，楼晴映雾残。玉螭取喷薄，铁凤舞高寒。议敢分丹灶，时能御马鞍。腐儒江海意，菱芡得加餐。
望海楼
作者：蔡肇
朝代：宋

城晓通霜白，楼晴映雾残。
玉螭取喷薄，铁凤舞高寒。
议敢分丹鼍，时能御马鞍。
腐儒江海意，菱芡得加餐。
望海樓
作者：蔡肇
朝代：宋

城曉通霜白，樓晴映霧殘。
玉螭取噴薄，鐵鳳舞高寒。
議敢分丹鼉，時能御馬鞍。
腐儒江海意，菱芡得加餐。
杭州次周大夫韵
作者：蔡肇
朝代：宋

使君诗句益超然，文阵收工是昔年。本是东南遗爱守，聊从岩谷甚臞仙。莫嫌供给难留客，只为湖山已自贤。好请东封西狩颂，老来词格似甘泉。湖边莲叶已田田，闻道花开胜去年。君不御兮应有恨，风其吹汝未应仙。韵词合继菑公作，郡守谁如白傅贤。却使诗翁閒著笔，滔滔长句涌言泉。只占西湖不占田，六莲重到欲忘年。惭无佳句追和靖，聊取幽芳荐水仙。对面文章能发兴，脱身朝市已称贤。江边五月梅天雨，拟附齐舲过冷泉。
杭州次周大夫韵·其一
作者：蔡肇
朝代：宋

使君詩句益超然，文陣收工是昔年。
本是東南遺愛守，聊從巖谷甚臞仙。
莫嫌供給難留客，只爲湖山已自賢。
好請東封西狩頌，老來詞格似甘泉。
杭州次周大夫韵·其一
作者：蔡肇
朝代：宋
体裁：七言律诗

使君诗句益超然，文阵收工是昔年。本是东南遗爱守，聊从岩谷甚臞仙。莫嫌供给难留客，只为湖山已自贤。好请东封西狩颂，老来词格似甘泉。
杭州次周大夫韵·其三
作者：蔡肇
朝代：宋
体裁：七言律诗

只占西湖不占田，六莲重到欲忘年。惭无佳句追和靖，聊取幽芳荐水仙。对面文章能发兴，脱身朝市已称贤。江边五月梅天雨，拟附齐舲过冷泉。
杭州次周大夫韵·其三
作者：蔡肇
朝代：宋

只占西湖不占田，六蓮重到欲忘年。
慚無佳句追和靖，聊取幽芳薦水仙。
對面文章能發興，脫身朝市已稱賢。
江邊五月梅天雨，擬附齊舲過冷泉。
杭州次周大夫韵·其二
作者：蔡肇
朝代：宋

湖边莲叶已田田，闻道花开胜去年。
君不御兮应有恨，风其吹汝未应仙。
韵词合继菑公作，郡守谁如白傅贤。
却使诗翁閒着笔，滔滔长句涌言泉。
杭州次周大夫韵·其二
作者：蔡肇
朝代：宋

湖边莲叶已田田，闻道花开胜去年。君不御兮应有恨，风其吹汝未应仙。韵词合继菑公作，郡守谁如白傅贤。却使诗翁閒著笔，滔滔长句涌言泉。
杭州次周大夫韵·其二
作者：蔡肇
朝代：宋

湖邊蓮葉已田田，聞道花開勝去年。
君不御兮應有恨，風其吹汝未應仙。
韵詞合繼菑公作，郡守誰如白傅賢。
却使詩翁閒著筆，滔滔長句湧言泉。
次韵上呈樗年主簿乡兄
作者：蔡肇
朝代：宋

君家晋陵我朱方，君家易知复难忘。十年不见兰畹芳，青衫翩翩黄白郎。我游东南岁月长，江流汹涌山郁苍。烛龙东来尾鬣狂，乌爪真人坐高堂。山中幡刹森戈枪，道场法嗣通衡羌。大道甚夷车御臧，独不进步谁资粮。脱身簿领行涧冈，青崖结茅云绕床。飘飖西堕梁宋旁，至今梦想犹高骧。矧复约子西城隍，瓦炉梵夹随行装。形骸土木神远扬，少狂豪气今则亡。剧谈软语志颇偿，模写物象挥锦囊。樽前坐我烟霭乡，怜君駮踠未著行。侧身六合悲骕骦，即今文学可卜商。赤刀大训在西房，诏书兴贤利宾王。重闱共此烛灯光，肥羊细肋蟹著黄。茭蒲生白晚菘香，落月动影帘帷凉。夜如何其未卷觞，座间诗阵鹅鹳翔。卧旗蓄锐岂遽央，我坚孤垒何敢望。降幡欲挂月似霜，独君一扫可得章。滔滔笔力抵卞庄，两虎未捽终不忙。蜘蛛拂面归有祥，便看大榜挂北墙。南城西寺载殽浆，背城借一犹能张。
次韵上呈樗年主簿乡兄
作者：蔡肇
朝代：宋

君家晋陵我朱方，君家易知復难忘。
十年不见兰畹芳，青衫翩翩黄白郎。
我游东南岁月长，江流汹涌山鬰苍。
烛龙东来尾鬣狂，乌爪真人坐高堂。
山中旛剎森戈枪，道场法嗣通衡羌。
大道甚夷车御臧，独不进步谁资粮。
脱身簿领行涧冈，青崖结茅云绕床。
飘飖西堕梁宋旁，至今梦想犹高骧。
矧復约子西城隍，瓦炉梵夹随行装。
形骸土木神远扬，少狂豪气今则亡。
剧谈软语志颇偿，模写物象挥锦囊。
樽前坐我烟霭乡，怜君駮踠未着行。
侧身六合悲骕骦，即今文学可卜商。
赤刀大训在西房，诏书兴贤利宾王。
重闱共此烛灯光，肥羊细肋蟹着黄。
茭蒲生白晚菘香，落月动影帘帷凉。
夜如何其未卷觞，座间诗阵鹅鹳翔。
卧旗蓄锐岂遽央，我坚孤垒何敢望。
降旛欲挂月似霜，独君一扫可得章。
滔滔笔力抵卞庄，两虎未捽终不忙。
蜘蛛拂面归有祥，便看大榜挂北墙。
南城西寺载殽浆，背城借一犹能张。
次韵上呈樗年主簿鄉兄
作者：蔡肇
朝代：宋

君家晉陵我朱方，君家易知復難忘。
十年不見蘭畹芳，青衫翩翩黄白郎。
我游東南歲月長，江流洶湧山鬰蒼。
燭龍東來尾鬣狂，烏爪真人坐高堂。
山中旛剎森戈槍，道場法嗣通衡羌。
大道甚夷車御臧，獨不進步誰資糧。
脫身簿領行澗岡，青崖結茅雲繞床。
飄颻西墮梁宋旁，至今夢想猶高驤。
矧復約子西城隍，瓦爐梵夾隨行裝。
形骸土木神遠揚，少狂豪氣今則亡。
劇談軟語志頗償，模寫物象揮錦囊。
樽前坐我烟靄鄉，憐君駮踠未著行。
側身六合悲驌驦，即今文學可卜商。
赤刀大訓在西房，詔書興賢利賓王。
重闈共此燭燈光，肥羊細肋蟹著黄。
茭蒲生白晚菘香，落月動影簾帷凉。
夜如何其未卷觴，座間詩陣鵝鸛翔。
卧旗蓄銳豈遽央，我堅孤壘何敢望。
降旛欲掛月似霜，獨君一掃可得章。
滔滔筆力抵卞莊，兩虎未捽終不忙。
蜘蛛拂面歸有祥，便看大榜掛北牆。
南城西寺載殽漿，背城借一猶能張。
次韵上文潜丈
作者：蔡肇
朝代：宋

张侯胸中包覆釜，百里奔流无寸土。玄蛟白鼍有时作，一洗乾坤三日雨。诗雄变怪有如此，震动犹能止啼乳。已倾太白酒船空，更压少陵饭山苦。昨朝东门同拜敕，玉齿犹残道中语。闭门十日无一事，坐对空庭秋叶舞。何时御史出霜台，便假前驺辞棘户。城南邀我倒馀尊，紫栗黄橙已登俎。
次韵上文潜丈
作者：蔡肇
朝代：宋

张侯胸中包覆釜，百里奔流无寸土。
玄蛟白鼍有时作，一洗干坤三日雨。
诗雄变怪有如此，震动犹能止啼乳。
已倾太白酒船空，更压少陵饭山苦。
昨朝东门同拜勅，玉齿犹残道中语。
闭门十日无一事，坐对空庭秋叶舞。
何时御史出霜台，便假前驺辞棘户。
城南邀我倒余尊，紫栗黄橙已登俎。
次韵上文潜丈
作者：蔡肇
朝代：宋

張侯胸中包覆釜，百里奔流無寸土。
玄蛟白鼉有時作，一洗乾坤三日雨。
詩雄變怪有如此，震動猶能止啼乳。
已傾太白酒船空，更壓少陵飯山苦。
昨朝東門同拜勅，玉齒猶殘道中語。
閉門十日無一事，坐對空庭秋葉舞。
何時御史出霜臺，便假前騶辭棘戶。
城南邀我倒餘尊，紫栗黄橙已登俎。
次韵周开祖九日登金山
作者：蔡肇
朝代：宋
体裁：七言律诗

恨不从公此日游，凭陵天堑棹黄头。江回巨浸吞三岛，云破危栏览数州。故事能追彭泽亮，清谈思对漆园周。黄花白酒鲈鱼晚，别有江南一段秋。
次韵周開祖九日登金山
作者：蔡肇
朝代：宋

恨不從公此日遊，憑陵天塹櫂黄頭。
江回巨浸吞三島，雲破危欄覽數州。
故事能追彭澤亮，清談思對漆園周。
黄花白酒鱸魚晚，別有江南一段秋。
次韵慎思貽无咎文潜誦詩
作者：蔡肇
朝代：宋

卧聽高齋落葉風，清詩交詠想晨鐘。
故人厚意論千載，正始遺音僅一逢。
膠漆初期在俄頃，雲龍莫恨不相從。
芸房深鎖秋香冷，鬰鬰葱葱佳氣濃。
次韵慎思贻无咎文潜诵诗
作者：蔡肇
朝代：宋

卧听高斋落叶风，清诗交咏想晨钟。故人厚意论千载，正始遗音仅一逢。胶漆初期在俄顷，云龙莫恨不相从。芸房深锁秋香冷，郁郁葱葱佳气浓。
次韵慎思贻无咎文潜诵诗
作者：蔡肇
朝代：宋

卧听高斋落叶风，清诗交咏想晨钟。
故人厚意论千载，正始遗音仅一逢。
胶漆初期在俄顷，云龙莫恨不相从。
芸房深锁秋香冷，鬰鬰葱葱佳气浓。
次韵王彥昭昆仲題京口新居
作者：蔡肇
朝代：宋

我昔京口居，屢爲南山遊。
古寺滿修竹，平田漫清流。
四升崇邱望，培塿見五州。
人生如藝田，要待歲晚收。
內懼寡道力，眇然念前修。
六合不爲狹，五畝亦爲謀。
何妨傍城邑，心遠地自悠。
漕水應潮漲，堂下可遭周。
葉落固有餘，柿栗不外求。
生理如此足，豈謝巖谷幽。
奈何不勇决，一毫輒絆留。
余性本拙戇，涉世易悔尤。
微官如涕唾，容易思罷休。
三龍亦馳騁，詩好意則不。
次韵王彦昭昆仲题京口新居
作者：蔡肇
朝代：宋

我昔京口居，屡为南山游。
古寺满修竹，平田漫清流。
四升崇邱望，培塿见五州。
人生如艺田，要待岁晚收。
内惧寡道力，眇然念前修。
六合不为狭，五亩亦为谋。
何妨傍城邑，心远地自悠。
漕水应潮涨，堂下可遭周。
叶落固有余，柿栗不外求。
生理如此足，岂谢岩谷幽。
奈何不勇决，一毫辄绊留。
余性本拙戆，涉世易悔尤。
微官如涕唾，容易思罢休。
三龙亦驰骋，诗好意则不。
次韵王彦昭昆仲题京口新居
作者：蔡肇
朝代：宋

我昔京口居，屡为南山游。古寺满修竹，平田漫清流。四升崇邱望，培塿见五州。人生如艺田，要待岁晚收。内惧寡道力，眇然念前修。六合不为狭，五亩亦为谋。何妨傍城邑，心远地自悠。漕水应潮涨，堂下可遭周。叶落固有馀，柿栗不外求。生理如此足，岂谢岩谷幽。奈何不勇决，一毫辄绊留。余性本拙戆，涉世易悔尤。微官如涕唾，容易思罢休。三龙亦驰骋，诗好意则不。
汎舟橫塘遇雨
作者：蔡肇
朝代：宋

平野風烟入夢思，殷勤作畫更題詩。
扁舟卧聽橫塘雨，恰遇江南歸雁時。
江州
作者：蔡肇
朝代：宋
体裁：古风

浔阳江上陶彭泽，五株杨柳青山宅。元和之中白司马，送客江头明月下。当时尽作庐山客，林下题诗石上眠。
江州
作者：蔡肇
朝代：宋

潯陽江上陶彭澤，五株楊柳青山宅。
元和之中白司馬，送客江頭明月下。
當時盡作廬山客，林下題詩石上眠。
江浒按舟师
作者：蔡肇
朝代：宋

江头新晴好天气，江上儿郎棹船戏。掉船往来西复东，画桡掠水如飞鸿。清晨太尉自领客，荡漾幕帟翻春风。欲标不但与民乐，约束部曲藏军容。只今浔阳贼围绕，天子耀兵未诛讨。渠侬幸自惯水战，驾水楼船救江表。朝廷逡巡领诏书，太尉不日归西枢。试问兵钤元节制，藉留岁月还何如。
江浒按舟师
作者：蔡肇
朝代：宋

江头新晴好天气，江上儿郎棹船戏。
掉船往来西復东，画桡掠水如飞鸿。
清晨太尉自领客，荡漾幕帟翻春风。
欲标不但与民乐，约束部曲藏军容。
只今浔阳贼围绕，天子耀兵未诛讨。
渠侬幸自惯水战，驾水楼船救江表。
朝廷逡巡领诏书，太尉不日归西枢。
试问兵钤元节制，藉留岁月还何如。
江滸按舟師
作者：蔡肇
朝代：宋

江頭新晴好天氣，江上兒郎櫂船戲。
掉船往來西復東，畫橈掠水如飛鴻。
清晨太尉自領客，蕩漾幕帟翻春風。
欲標不但與民樂，約束部曲藏軍容。
只今潯陽賊圍繞，天子耀兵未誅討。
渠儂幸自慣水戰，駕水樓船救江表。
朝廷逡巡領詔書，太尉不日歸西樞。
試問兵鈐元節制，藉留歲月還何如。
泛舟横塘遇雨
作者：蔡肇
朝代：宋
体裁：七言绝句

平野风烟入梦思，殷勤作画更题诗。扁舟卧听横塘雨，恰遇江南归雁时。
游善权洞
作者：蔡肇
朝代：宋

阴风漠漠护崔嵬，激涧脩篁翠壑开。何处人天尽回向，于今龙象亦堪哀。常星晓挂层台冷，陨石宵飞夏屋摧。岩尸彭铿聊戏击，山中日月有奔雷。相鲜金碧照崔嵬，殿阁园林迤逦开。留恋白云禅客少，寂寥青嶂晓猿哀。山川胜处天然巧，景象穷时石也摧。靖节远公如可作，不应莲社愧刘雷。
游善权洞·其一
作者：蔡肇
朝代：宋

阴风漠漠护崔嵬，激涧修篁翠壑开。
何处人天尽回向，于今龙象亦堪哀。
常星晓挂层台冷，陨石宵飞夏屋摧。
岩尸彭铿聊戏击，山中日月有奔雷。
游善权洞·其一
作者：蔡肇
朝代：宋

阴风漠漠护崔嵬，激涧脩篁翠壑开。何处人天尽回向，于今龙象亦堪哀。常星晓挂层台冷，陨石宵飞夏屋摧。岩尸彭铿聊戏击，山中日月有奔雷。
游善权洞·其二
作者：蔡肇
朝代：宋
体裁：七言律诗

相鲜金碧照崔嵬，殿阁园林迤逦开。留恋白云禅客少，寂寥青嶂晓猿哀。山川胜处天然巧，景象穷时石也摧。靖节远公如可作，不应莲社愧刘雷。
游善權洞·其一
作者：蔡肇
朝代：宋

陰風漠漠護崔嵬，激澗脩篁翠壑開。
何處人天盡回向，于今龍象亦堪哀。
常星曉掛層臺冷，隕石宵飛夏屋摧。
巖尸彭鏗聊戲擊，山中日月有奔雷。
游善權洞·其二
作者：蔡肇
朝代：宋

相鮮金碧照崔嵬，殿閣園林迤邐開。
留戀白雲禪客少，寂寥青嶂曉猿哀。
山川勝處天然巧，景象窮時石也摧。
靖節遠公如可作，不應蓮社愧劉雷。
游浮玉三首
作者：蔡肇
朝代：宋

百川日夜赴清浔，此地朝宗见本心。苍鹘养雏归绝壁，老蛟伏卵护寒金。江昏潭火何从起，岁旱豪牛或可沉。谁把孤根掷天外，免令游客费闲吟。中？南畔大丛林，龙象初排四众钦。一月遍收银色界，两山相击海潮音。安心已竟元无法，举意全抛莫浪寻。且使后来谁措手，乐天赢得掉头吟。曾访山中支遁林，厌闻钟鼓日钦钦。百川赴海通三岛，万籁逢秋共一音。折戟战痕谁共吊，浮杯足迹杳难寻。鱼峰梵呗随曹植，试听云閒鸾凤吟。
游浮玉三首·其一
作者：蔡肇
朝代：宋
体裁：七言律诗

百川日夜赴清浔，此地朝宗见本心。苍鹘养雏归绝壁，老蛟伏卵护寒金。江昏潭火何从起，岁旱豪牛或可沉。谁把孤根掷天外，免令游客费闲吟。
游浮玉三首·其一
作者：蔡肇
朝代：宋

百川日夜赴清潯，此地朝宗見本心。
蒼鶻養雛歸絕壁，老蛟伏卵護寒金。
江昏潭火何從起，歲旱豪牛或可沉。
誰把孤根擲天外，免令游客費閑吟。
游浮玉三首·其三
作者：蔡肇
朝代：宋

曾訪山中支遁林，厭聞鐘鼓日欽欽。
百川赴海通三島，萬籟逢秋共一音。
折戟戰痕誰共弔，浮杯足跡杳難尋。
魚峰梵唄隨曹植，試聽雲閒鸞鳳吟。
游浮玉三首·其三
作者：蔡肇
朝代：宋

曾访山中支遁林，厌闻钟鼓日钦钦。百川赴海通三岛，万籁逢秋共一音。折戟战痕谁共吊，浮杯足迹杳难寻。鱼峰梵呗随曹植，试听云閒鸾凤吟。
游浮玉三首·其三
作者：蔡肇
朝代：宋

曾访山中支遁林，厌闻钟鼓日钦钦。
百川赴海通三岛，万籁逢秋共一音。
折戟战痕谁共弔，浮杯足迹杳难寻。
鱼峰梵呗随曹植，试听云閒鸾凤吟。
游浮玉三首·其二
作者：蔡肇
朝代：宋

中？南畔大丛林，龙象初排四众钦。一月遍收银色界，两山相击海潮音。安心已竟元无法，举意全抛莫浪寻。且使后来谁措手，乐天赢得掉头吟。
游浮玉三首·其二
作者：蔡肇
朝代：宋
体裁：七言律诗

中�南畔大丛林，龙象初排四众钦。一月遍收银色界，两山相击海潮音。安心已竟元无法，举意全抛莫浪寻。且使后来谁措手，乐天赢得掉头吟。
游浮玉三首·其二
作者：蔡肇
朝代：宋

中𤃩南畔大丛林，龙象初排四众钦。
一月遍收银色界，两山相击海潮音。
安心已竟元无法，举意全抛莫浪寻。
且使后来谁措手，乐天赢得掉头吟。
游浮玉三首·其二
作者：蔡肇
朝代：宋

中𤃩南畔大叢林，龍象初排四衆欽。
一月遍收銀色界，兩山相擊海潮音。
安心已竟元無法，舉意全拋莫浪尋。
且使後來誰措手，樂天贏得掉頭吟。
烟江叠障图
作者：蔡肇
朝代：宋

瓜州东望西津山，山平水阔生寒烟。海门日出江雾破，沿江山色寒苍然。五州京岘穹隆隐辚尚不见，况乃鹿跑马迹点滴之微泉。中泠之南古浮玉，钟鼓下震蛟龙川。楼台明灭彩翠合，海市仙山当目前。兴来赤脚踏鳌背，挥弄白日摩青天。原松芊芊雪欲尽，野气郁郁春逾妍。三更潮生月西落，寒金万斛流琼田。江山佳处心自省，画图忽见犹当年。有如远作美人别，耿耿独记长眉娟。双瓶买鱼晚渡立，孤篷听雨春滩眠。翰林东坡知此乐，至今舟上渔子谈苏仙。玉堂椽蜡照清夜，苇间幽梦来延缘。山川信羡归未得，送行看尽且作公子思归篇。
烟江疊障圖
作者：蔡肇
朝代：宋

瓜州東望西津山，山平水闊生寒烟。
海門日出江霧破，沿江山色寒蒼然。
五州京峴穹隆隠轔尚不見，况乃鹿跑馬跡點滴之微泉。
中泠之南古浮玉，鐘鼓下震蛟龍川。
樓臺明滅彩翠合，海市仙山當目前。
興來赤脚踏鰲背，揮弄白日摩青天。
原松芊芊雪欲盡，野氣鬰鬰春逾妍。
三更潮生月西落，寒金萬斛流瓊田。
江山佳處心自省，畫圖忽見猶當年。
有如遠作美人別，耿耿獨記長眉娟。
雙瓶買魚晚渡立，孤篷聽雨春灘眠。
翰林東坡知此樂，至今舟上漁子談蘇仙。
玉堂椽蠟照清夜，葦間幽夢來延緣。
山川信羨歸未得，送行看盡且作公子思歸篇。
烟江迭障图
作者：蔡肇
朝代：宋

瓜州东望西津山，山平水阔生寒烟。
海门日出江雾破，沿江山色寒苍然。
五州京岘穹隆隠辚尚不见，况乃鹿跑马迹点滴之微泉。
中泠之南古浮玉，钟鼓下震蛟龙川。
楼台明灭彩翠合，海市仙山当目前。
兴来赤脚踏鰲背，挥弄白日摩青天。
原松芊芊雪欲尽，野气鬰鬰春逾妍。
三更潮生月西落，寒金万斛流琼田。
江山佳处心自省，画图忽见犹当年。
有如远作美人别，耿耿独记长眉娟。
双瓶买鱼晚渡立，孤篷听雨春滩眠。
翰林东坡知此乐，至今舟上渔子谈苏仙。
玉堂椽蜡照清夜，苇间幽梦来延缘。
山川信羡归未得，送行看尽且作公子思归篇。
甘露寺遭火
作者：蔡肇
朝代：宋
体裁：五言律诗

聚墨魔宫殿，毗岚色界天。劫灰迷狠石，铅水泫铜仙。扁榜无佳句，华榱有胜缘。大江春正碧，白昼岛夷船。
甘露寺遭火
作者：蔡肇
朝代：宋

聚墨魔宮殿，毗嵐色界天。
劫灰迷狠石，鉛水泫銅仙。
扁榜無佳句，華榱有勝緣。
大江春正碧，白晝島夷船。
用俎字韵呈樗年
作者：蔡肇
朝代：宋

堕灶一言能破釜，魔界扫空成佛土。钟山道场天所开，万壑千岩没华雨。白衣居士演真谛，江汉滔滔流去乳。自从玉髻飞上天，妙缘谁救诸有苦。我昔南行入定林，水鸟松风能妙语。六时天乐綵云飞，百丈寒江翠绡舞。此地知君曾著力，雷作弹指开蛰户。空山蕙帐盍思归，秋末晚菘行可俎。
用俎字韵呈樗年
作者：蔡肇
朝代：宋

堕竈一言能破釜，魔界扫空成佛土。
钟山道场天所开，万壑千岩没华雨。
白衣居士演真谛，江汉滔滔流去乳。
自从玉髻飞上天，妙缘谁救诸有苦。
我昔南行入定林，水鸟松风能妙语。
六时天乐綵云飞，百丈寒江翠绡舞。
此地知君曾着力，雷作弹指开蛰户。
空山蕙帐盍思归，秋末晚菘行可俎。
用俎字韵呈樗年
作者：蔡肇
朝代：宋

墮竈一言能破釜，魔界掃空成佛土。
鍾山道場天所開，萬壑千巖沒華雨。
白衣居士演真諦，江漢滔滔流去乳。
自從玉髻飛上天，妙緣誰救諸有苦。
我昔南行入定林，水鳥松風能妙語。
六時天樂綵雲飛，百丈寒江翠綃舞。
此地知君曾著力，雷作彈指開蟄戶。
空山蕙帳盍思歸，秋末晚菘行可俎。
登城見古陵墓
作者：蔡肇
朝代：宋

諸豪衰季此并吞，形勢當時苦未論。
不見江山開北戶，竟隨玉駕走中原。
雄心尚記蒼崖石，戰血今消折戟痕。
枯冢至今餘拱木，夾城風雨有孤魂。
登城见古陵墓
作者：蔡肇
朝代：宋

诸豪衰季此并吞，形势当时苦未论。
不见江山开北户，竟随玉驾走中原。
雄心尚记苍崖石，战血今消折戟痕。
枯冢至今余拱木，夹城风雨有孤魂。
登城见古陵墓
作者：蔡肇
朝代：宋

诸豪衰季此并吞，形势当时苦未论。不见江山开北户，竟随玉驾走中原。雄心尚记苍崖石，战血今消折戟痕。枯冢至今馀拱木，夹城风雨有孤魂。
登多景楼
作者：蔡肇
朝代：宋

卧病江边一钓舟，江光晚色净淹留。山蟠京岘城随仄，水合中泠海共浮。席有笙箫吹井陌，斋馀钟梵到林邱。道人说合龙天出，未暇燃犀照九幽。
登多景楼
作者：蔡肇
朝代：宋

卧病江边一钓舟，江光晚色浄淹留。
山蟠京岘城随仄，水合中泠海共浮。
席有笙箫吹井陌，斋余钟梵到林邱。
道人说合龙天出，未暇燃犀照九幽。
登多景樓
作者：蔡肇
朝代：宋

卧病江邊一釣舟，江光晚色浄淹留。
山蟠京峴城隨仄，水合中泠海共浮。
席有笙簫吹井陌，齋餘鐘梵到林邱。
道人說合龍天出，未暇燃犀照九幽。
登焦山二首
作者：蔡肇
朝代：宋

野旷天平入，潮生海倒流。帆馀闽峤色，雁带玉关秋。斋近乌鸢集，渔残网罟收。虽云是吾土，兹日始能游。早鞍沾宿霭，夕楫漾晴晖。岁稔登新谷，山寒御夹衣。幽威广殿角，高遁故庵扉。稍悔鱼竿手，频年事鞅鞿。
登焦山二首·其一
作者：蔡肇
朝代：宋

野旷天平入，潮生海倒流。
帆余闽峤色，雁带玉关秋。
斋近乌鸢集，渔残网罟收。
虽云是吾土，兹日始能游。
登焦山二首·其一
作者：蔡肇
朝代：宋

野旷天平入，潮生海倒流。帆馀闽峤色，雁带玉关秋。斋近乌鸢集，渔残网罟收。虽云是吾土，兹日始能游。
登焦山二首·其一
作者：蔡肇
朝代：宋

野曠天平入，潮生海倒流。
帆餘閩嶠色，雁带玉關秋。
齋近烏鳶集，漁殘網罟收。
雖云是吾土，茲日始能遊。
登焦山二首·其二
作者：蔡肇
朝代：宋
体裁：五言律诗

早鞍沾宿霭，夕楫漾晴晖。岁稔登新谷，山寒御夹衣。幽威广殿角，高遁故庵扉。稍悔鱼竿手，频年事鞅鞿。
登焦山二首·其二
作者：蔡肇
朝代：宋

早鞍沾宿靄，夕楫漾晴暉。
歲稔登新穀，山寒御夾衣。
幽威廣殿角，高遁故庵扉。
稍悔魚竿手，頻年事鞅鞿。
石排山渡行
作者：蔡肇
朝代：宋

中泠之西古石排，狂波悍浪何能摧。
顛崖骨立不受土，草木堅瘦知誰栽。
長蛇怒結花磥磈，蒼隼饑嘯寒毰毸。
舟師雨汗渡洑水，捩舵失手遭旋雷。
我行十月潮如落，百仞屹立青瓊瑰。
天吳白鯨隠映沒，貝闕珠宮空洞開。
沉沉窟宅閟奇鬼，赤衣駕馬胡爲哉。
羣珠可燬不可照，扶桑羨門歸去來。
石排山渡行
作者：蔡肇
朝代：宋

中泠之西古石排，狂波悍浪何能摧。颠崖骨立不受土，草木坚瘦知谁栽。长蛇怒结花磥磈，苍隼饥啸寒毰毸。舟师雨汗渡洑水，捩舵失手遭旋雷。我行十月潮如落，百仞屹立青琼瑰。天吴白鲸隐映没，贝阙珠宫空洞开。沉沉窟宅閟奇鬼，赤衣驾马胡为哉。群珠可燬不可照，扶桑羡门归去来。
石排山渡行
作者：蔡肇
朝代：宋

中泠之西古石排，狂波悍浪何能摧。
颠崖骨立不受土，草木坚瘦知谁栽。
长蛇怒结花磥磈，苍隼饥啸寒毰毸。
舟师雨汗渡洑水，捩舵失手遭旋雷。
我行十月潮如落，百仞屹立青琼瑰。
天吴白鲸隠映没，贝阙珠宫空洞开。
沉沉窟宅閟奇鬼，赤衣驾马胡为哉。
羣珠可毁不可照，扶桑羡门归去来。
立春日焦山留宿
作者：蔡肇
朝代：宋
体裁：七言律诗

岁为兹山一再登，渡头飞阁独相凭。云生江海交流处，人在松萝最上层。残雪既能留野客，春风先与报山僧。凭谁邀上东岩宿，更约花时命杖藤。
立春日焦山留宿
作者：蔡肇
朝代：宋

歲爲茲山一再登，渡頭飛閣獨相凭。
雲生江海交流處，人在松蘿最上層。
殘雪既能留野客，春風先與報山僧。
憑誰邀上東巖宿，更約花時命杖藤。
至学省作
作者：蔡肇
朝代：宋

平生扰扰复胶胶，学省重来岁又交。骑马醉遭官长骂，读书惭被学生嘲。何为眷恋米三斗，便可经营宅一茅。好买江干千个竹，待看烟雨长春梢。
至学省作
作者：蔡肇
朝代：宋

平生扰扰復胶胶，学省重来岁又交。
骑马醉遭官长駡，读书惭被学生嘲。
何为眷恋米三斗，便可经营宅一茅。
好买江干千个竹，待看烟雨长春梢。
至學省作
作者：蔡肇
朝代：宋

平生擾擾復膠膠，學省重來歲又交。
騎馬醉遭官長駡，讀書慚被學生嘲。
何爲眷戀米三斗，便可經營宅一茅。
好買江干千个竹，待看煙雨長春梢。
贈王子飛之高麗
作者：蔡肇
朝代：宋

聞君秉筆賦雞林，海怪山奇人購尋。
莫紀大宛多善馬，却令天子便甘心。
赠王子飞之高丽
作者：蔡肇
朝代：宋
体裁：七言绝句

闻君秉笔赋鸡林，海怪山奇人购寻。莫纪大宛多善马，却令天子便甘心。
过邢惇夫墓下作
作者：蔡肇
朝代：宋
体裁：七言绝句

人物于今叹渺然，孤坟宿草已生烟。日暮行人道傍会，应逢年少与谈玄。
送朱行中守润
作者：蔡肇
朝代：宋

东南闻诏想风流，竹马津亭待去舟。夹案曾为新右史，分符仍是古诸侯。大江注海吞三岛，高阁临城览五州。笔力自能回造化，鹤林神女谩来游。
送朱行中守润
作者：蔡肇
朝代：宋

东南闻诏想风流，竹马津亭待去舟。
夹案曾为新右史，分符仍是古诸侯。
大江注海吞三岛，高阁临城览五州。
笔力自能迴造化，鹤林神女谩来游。
送朱行中守潤
作者：蔡肇
朝代：宋

東南聞詔想風流，竹馬津亭待去舟。
夾案曾爲新右史，分符仍是古諸侯。
大江注海吞三島，高閣臨城覽五州。
筆力自能迴造化，鶴林神女謾來遊。
送洞元法师归茅山三首
作者：蔡肇
朝代：宋

绛节飘飘下紫清，更参隐诀制颓龄。若逢方丈庞眉叟，来爱囊中赤甲经。崇宁新阁连云起，天篆浮空宝气飞。帝遣群龙常护守，池潭风雨夜深归。一庵畴昔共嵚崟，古木垂阴岁月深。恐是三生房次律，要随藤杖去重寻。
送洞元法师归茅山三首·其一
作者：蔡肇
朝代：宋

绛节飘飘下紫清，更参隐诀制颓龄。若逢方丈庞眉叟，来爱囊中赤甲经。
送洞元法师归茅山三首·其一
作者：蔡肇
朝代：宋

绛节飘飘下紫清，更参隠诀制颓龄。
若逢方丈庞眉叟，来爱囊中赤甲经。
送洞元法师归茅山三首·其三
作者：蔡肇
朝代：宋
体裁：七言绝句

一庵畴昔共嵚崟，古木垂阴岁月深。恐是三生房次律，要随藤杖去重寻。
送洞元法师归茅山三首·其二
作者：蔡肇
朝代：宋

崇宁新阁连云起，天篆浮空宝气飞。
帝遣羣龙常护守，池潭风雨夜深归。
送洞元法师归茅山三首·其二
作者：蔡肇
朝代：宋

崇宁新阁连云起，天篆浮空宝气飞。帝遣群龙常护守，池潭风雨夜深归。
送洞元法師歸茅山三首·其一
作者：蔡肇
朝代：宋

絳節飄飄下紫清，更參隠訣制頹齡。
若逢方丈龐眉叟，來愛囊中赤甲經。
送洞元法師歸茅山三首·其三
作者：蔡肇
朝代：宋

一菴疇昔共嶔崟，古木垂陰歲月深。
恐是三生房次律，要隨藤杖去重尋。
送洞元法師歸茅山三首·其二
作者：蔡肇
朝代：宋

崇寧新閣連雲起，天篆浮空寶氣飛。
帝遣羣龍常護守，池潭風雨夜深歸。
送王左丞五絕·其一
作者：蔡肇
朝代：宋

德星行斗牛，人物東西夥。
太史告占書，發春朝玉座。
送王左丞五絕·其三
作者：蔡肇
朝代：宋

浮名渺吳會，耿耿千里淮。
朔風吹高鴻，安得與人偕。
送王左丞五絕·其二
作者：蔡肇
朝代：宋

江左名父子，風流適茲還。
而宗有勝韵，覺在正始間。
送王左丞五絕·其五
作者：蔡肇
朝代：宋

歲晏風落木，野陰水增波。
齋舲如傅翼，一舉君謂何。
送王左丞五絕·其四
作者：蔡肇
朝代：宋

三堅真得象，九師遂亡羊。
寥寥千載餘，煥發天地藏。
送王左丞五绝
作者：蔡肇
朝代：宋

德星行斗牛，人物东西夥。太史告占书，发春朝玉座。江左名父子，风流适兹还。而宗有胜韵，觉在正始间。浮名渺吴会，耿耿千里淮。朔风吹高鸿，安得与人偕。三坚真得象，九师遂亡羊。寥寥千载馀，焕发天地藏。岁晏风落木，野阴水增波。斋舲如傅翼，一举君谓何。
送王左丞五绝·其一
作者：蔡肇
朝代：宋

德星行斗牛，人物东西伙。
太史告占书，发春朝玉座。
送王左丞五绝·其一
作者：蔡肇
朝代：宋

德星行斗牛，人物东西夥。太史告占书，发春朝玉座。